text: Kesken tuotannon elokuvantekijöihin otettiin yhteyttä Frisbee-heittokiekkoja valmistavasta yrityksestä. Yrityksen mukaan päähenkilön alkuperäisen nimen Frisby käyttäminen elokuvassa rikkoi tekijänoikeuslakeja, sillä se lausutaan samalla tavalla kuin Frisbee. Oikeustoimien välttämiseksi päähenkilön nimi päätettiin vaihtaa Brisbyksi. Näyttelijät kutsuttiin vuorosanojen uusintanauhoituksiin, mutta John Carradine ei ollut enää saatavilla. Niinpä Suuren Pöllön repliikkeihin täytyi korvata "f"-äänteet "b":illä manuaalisesti äänileikkauksessa.


title: NIMH – rouva Brisby ja hänen salainen maailmansa

text: Elokuvan nimi päätettiin myös vaihtaa. Alun perin elokuvalla olisi ollut sama nimi kuin kirjalla, johon se perustui: "Mrs. Frisby and the Rats of NIMH". Muuttuneen päähenkilön nimen lisäksi nimen loppuosasta piti luopua, koska NIMH on oikeasti olemassa oleva instituutti, ja "rat"-sanan, jolla on myös negatiivinen merkitys, olisi voinut tulkita viittaavan sen työntekijöihin.


text: Tuotannon loppuvaiheessa jouduttiin työskentelemään kellon ympäri, jotta elokuva saataisiin valmiiksi määräaikaan mennessä. Tuottaja Goldmanin mukaan työviikot olivat jopa 110-tuntisia.


text: Musiikin elokuvaan sävelsi Oscar-voittaja Jerry Goldsmith ja sen esitti Lontoon filharmoninen orkesteri ja kuoro. Sävellystyö oli vaikeaa, sillä Goldsmithillä ei ollut aina käytettävissään lopullisia kohtauksia, vaan hän joutui työskentelemään luonnosten ja keskeneräisten jaksojen pohjalta. Lisäksi Goldsmith sävelsi elokuvaan laulun "Flying Dreams", jonka sanoitti Paul Williams. Laulu esiintyy elokuvassa kaksi kertaa, ensin keskellä elokuvaa Sally Stevensin laulamana ja sitten kokonaisena versiona lopputekstien aikana itse Paul Williamsin esittämänä.


text: NIMHin ensi-ilta oli elokuvateattereissa kesällä 1982. Bluthin ja hänen kollegoidensa lähtö Disneyltä oli ollut laajalti esillä mediassa, ja hänen ensimmäisen oman elokuvansa julkaisu herätti runsaasti ennakkokohua. Elokuva ei kuitenkaan menestynyt lippuluukuilla erityisen hyvin, sillä samana kesänä ensi-iltansa sai kaksi suuren budjetin perhe-elokuvaa: Disneyn Tron ja Universalin E.T. – The Extra Terrestrial. Kummallakin elokuvalla oli takanaan suuri markkinointikoneisto, joka NIMHiltä puuttui. United Artists, jonka olisi pitänyt levittää elokuva, myytiin ennen ensi-iltaa MGM:lle. Uusilla omistajilla ei ollut kovin suurta kiinnostusta elokuvaa kohtaan, ja tuotantoyhtiö Aurora joutui rahoittamaan markkinoinnin yksin. Lisäksi elokuva julkaistiin ensi-iltaviikollaan vain sadassa teatterissa, mikä vaikutti myös huonoon tulokseen.


text: Suomessa NIMH sai ensi-iltansa jouluna 1982. Koska Valtion elokuvatarkastamo antoi elokuvalle ikärajan K-10, joka rajasi nuorimmat katsojat pois, elokuvaa ei dubattu suomeksi, vaan se esitettiin tekstitettynä. VHS-kasetilla elokuva julkaistiin Suomessa vasta vuonna 1991.


text: NIMH julkaistiin DVD:llä ensimmäisen kerran vuonna 1998. Vuonna 2007 julkaistiin DVD:nä ja Blu-ray:nä elokuvan remasteroitu versio, joka sisälsi myös runsaasti ekstroja. Suomessa DVD-julkaisua ei ole tehty ja videojulkaisustakin on yli kaksikymmentä vuotta aikaa.


text: NIMH sai pääasiassa kiitettäviä arvosteluja. Erityisesti kauniista animaatiosta, vauhdikkaasta tarinasta ja eläväisistä hahmoista pidettiin. Bluthin katsottiin onnistuneen Disney-klassikoiden hengen saavuttamisessa. "Rotten Tomatoes" -Internet-sivustolla sillä on 95% positiiviset arvostelut.


text: Elokuva keräsi Yhdysvalloista 12 miljoonaa dollaria, jotka eivät kattaneet kaikkia tuotantokuluja. Rahoittajat pääsivät kuitenkin omilleen ulkomailta ja videojulkaisusta saaduilla tuloilla. Video myi ilmestyttyään Yhdysvalloissa kultaa muutamassa kuukaudessa.


title: Alain Sarteur

text: Alain Sarteur (s. 17. kesäkuuta 1946 Plailly, Oise, Ranska) on entinen ranskalainen pikajuoksija.


title: Alain Sarteur

text: Sarteur voitti Ateenan EM-kilpailuissa 1969 kultaa 4 × 100 metrin viestijuoksussa ajalla 38,8 s ja saavutti hopeaa 100 metrin juoksussa ajalla 10,4 s. Wienin EM-hallikilpailuissa 1970 hän sijoittui 60 metrin juoksussa neljänneksi ajalla 6,7 s. Münchenin 1972 olympialaisissa hän karsiutui 100 metrin juoksun välierissä ajalla 10,51 s; puolivälierissä hän oli juossut ajan 10,40 s.


title: Alain Sarteur

text: Sarteur kuului vuonna 1969 joukkueeseen, joka juoksi 4 × 200 metrin viestijuoksussa Euroopan ennätyksen 1.23,6. Hän voitti Ranskan mestaruuden sisäradoilla 60 metrillä vuosina 1970, 1971, 1973 ja 1975 sekä ulkoradoilla 100 metrillä vuosina 1970 ja 1972. Hän on pituudeltaan 178-senttinen ja painoi kilpavuosinaan 74 kiloa.


title: Fucales

text: Fucales on ruskolevien lahko. Niiden sekovarret kasvavat keskikokoisiksi, 10 cm – 2 m pitkiksi. Sekovarren muoto vaihtelee suuresti suvusta toiseen ja jopa saman suvun lajien välillä. Tunnetuimpia Fucales-leviä ovat ja Itämeressäkin elävä rakkolevä ja sen sukulaiset valtamerten vuorovesirannoilla sekä Sargassomeren vapaasti uivat laajat levämassat.


title: Fucales

text: "Fucales"-lahkon levät elävät koko elämänsä diploideina, eli niillä ei ole sukupolvenvuorottelua, toisin kuin monilla muilla levillä. Ne tuottavat sukusoluja tumanjakautumisen eli meioosin avulla. Useimpien lajien suvunjatkaminen on oogamistista: suurikokoiset naaraspuoliset munasolut pysyvät emokasvissa, ja pienet koirassolut, ”siitepöly”, ajelehtivat vedessä niiden luo. Tältä osin Fucales-levien lisääntyminen muistuttaa kukkakasvien lisääntymistä.


title: Fucales

text: Lahkoon kuuluvia sukuja ovat "Ascophyllum" (solmulevä), "Bifurcaria", "Cystoseira", "Druvillaea", "Fucus", "Hormosira", "Sargassum" ja "Turbinaria".


title: Luettelo Yhdysvaltain osavaltioiden lipuista

text: Tämä on luettelo Yhdysvaltain osavaltioiden lipuista.


title: François Saint-Gilles

text: François Saint-Gilles (s. 3. tammikuuta 1951 Rouen, Seine-Maritime, Ranska) on entinen ranskalainen pikajuoksija.


title: François Saint-Gilles

text: Saint-Gilles voitti Ateenan EM-kilpailuissa 1969 kultaa 4 × 100 metrin viestijuoksussa ajalla 38,8 s. Samana vuonna hän juoksi viestissä nuorten Euroopan-ennätyksen 39,9 s. Hän edusti Ranskaa seitsemässä maaottelussa. Hän on pituudeltaan 185-senttinen ja painoi kilpavuosinaan 79 kiloa.


title: Avtšala

text: Avtšala () on Georgian pääkaupungin Tbilisin pohjoinen lähiö. Se kuuluu Tbilisin Gldani-Nadzaladevin piirikuntaan. Se oli pitkän aikaa itsenäinen kylä, ennen kuin se liitettiin kaupunkiin vuonna 1962.


title: Avtšala

text: Avtšala sijaitsee Mtkvari-joen vasemmalla rannalla 440 metrin korkeudella merenpinnasta. Ensimmäinen maininta siitä on kirjattu "Kartlis tskhovreba" -kronikkaan paikkana, jonne maahan hyökkäävät seldžukkiturkkilaiset perustivat leirinsä noin vuonna 1080. Sen jälkeen Avtšala mainitaan keskiaikaisissa teksteissä useasti. Vuonna 1734 se linnoitettiin raskaasti, koska Tbilisiä piti suojella pohjoisesta hyökkääviltä dagestanilaisilta rosvoilta. Venäjän valtakaudella vuonna 1887 Avtšalan purot kerättiin yhteen tuomaan Tbilisille juomavettä. Vuonna 1927 valmistui Zemo Avtšalan vesivoimalaitos, joka tuotti Tbilisille sähköä ja jota juhlittiin suurena neuvostohallinnon saavutuksena. Myöhemmin neuvostokaudella Avtšalasta kehittyi Tbilisin teollisuuslähiö, mutta nykyisin monet alueella toimineet laitokset on suljettu tai ne ovat puoliksi raunioina.


title: Wolf Bachofner

text: Wolf Bachoner (s. 1961 Wien) on itävaltalainen näyttelijä. Hän on esiintynyt teatterissa, televisiossa ja elokuvissa.


title: Wolf Bachofner

text: Bachofner on saanut kansainvälistä suosiota Poliisikoira Rex -sarjassa, jossa hänen roolihahmonsa Peter Höllerer esiintyi 59 jaksossa.


title: Wolf Bachofner

text: Hänet muistetaan sarjan koomisena hahmona, joka työskentelee usein toimistossa eikä ole mielissään, jos hänet komennetaan kentälle.


title: Ekologinen modernisaatio

text: Ekologinen modernisaatio on käsite, jonka politiikan tutkija Martin Jänicke on määritellyt poliittiseksi toimintatavaksi, jonka avulla pyritään hakemaan teknisiä, taloudellisia, yhteiskunnallisia ja älyllisiä ratkaisuja ympäristöongelmiin. Sen tavoitteena on tutkia, kehittää ja levittää ympäristöä säästäviä teknisiä, yhteiskuntapoliittisia, tieteellisiä ja kulttuurisia keksintöjä. Yhteiskuntaa, taloutta ja tutkimusta on kehitettävä niin, että järkiperäinen ekologinen ajattelu on entistä keskeisempi osa päätöksentekoa.


title: Kolumbianandientapakulo

text: Kolumbianandientapakulo ("Scytalopus griseicollis") on eteläamerikkalainen varpuslintu, joka luokiteltiin uudelleen vuonna 2005, jolloin andientapakulo splitattiin yhdeksitoista lajiksi.


title: Kolumbianandientapakulo

text: Kolumbianandientapakulot elävät Kolumbian keskiosissa Andien itärinteillä Cundinamarcan ja Boyacán alueilla noin 8 000 neliökilometrin laajuisella alalla.


title: Kolumbianandientapakulo

text: Laji elää vuoristometsien alikasvoksessa.


title: Peruntapakulo

text: Peruntapakulo ("Scytalopus altirostris") on Perun kotoperäinen varpuslintu, joka luokiteltiin vuonna 2005, jolloin andientapakulo splitattiin yhdeksitoista lajiksi.


title: Peruntapakulo

text: Peruntapakulot elävät Perun Andien länsirinteillä Amazonilta Huánucoon noin 12 900 neliökilometrin laajuisella alueella.


title: Peruntapakulo


title: Maanviljelyn synty Lähi-idässä

text: Maanviljelyn synty Lähi-idässä on vanhin tunnettu maanviljelyn aloitus ja se ajoittuu viimeisen jääkauden päättymisen jälkeen noin 10 000 vuotta sitten tapahtuneisiin ympäristönmuutoksiin. Tästä historian vaiheesta käytetään myös nimitystä Neoliittinen vallankumous. Asiantuntijat kiistelevät yhä viljelyn alun ajankohdasta ja syistä. Lähi-idästä maanviljely levisi maanviljelijöiden mukana niin Eurooppaan kuin Intiaan ja Pohjois-Afrikkaan. Lähi-idän kasveista ja eläimistä löytyi useita domestikaatioon sopivia lajeja, mikä suosi maanviljelyn kehitystä. Muita alueita, joilla maanviljely syntyi itsenäisesti, ovat Väli-Amerikka, Kiina ja Uusi-Guinea.


title: Maanviljelyn synty Lähi-idässä

text: Eräiden arvioiden mukaan maanviljely alkoi ilmaston kuivuessa nuoremmalla dryaskaudella 12800 vuotta sitten.. Nämä johtivat jollain tavoin maanviljelyn omaksumiseen Hedelmällisen puolikuun alueella. Ruista saatettiin viljellä Tell Abu Hureyrassa jo noin 11 000 eaa., mutta laajemmalle maanviljely levisi vasta joskus 9000–7500 eaa..


title: Maanviljelyn synty Lähi-idässä

text: Villiviljaa on saatettu siellä viljellä jonkin aikaa, ennen kuin tähkissä näkyvät viljelystä johtuvat muutokset.Yllä esitetyistä ajatuksista voidaan lisäksi rakennella erilaisia yhdistelmiä, joilla voidaan koettaa selittää maanviljelyn syntyä Lähi-idässä.


title: Maanviljelyn synty Lähi-idässä

text: On kiistelty siitä, että siirryttiinkö viljelyyn ympäristön pakottamana, sattumalta vai esimerkiksi uskonnollisista syistä. Uskonnolliset ja juhlimissyyt ovat saaneet vahvistusta, kun on todettu oluen valmistuksen levinneen viljanviljelyn mukana. Varhaisimpana mahdollisena esimerkkinä oluenvalmistuksesta mainitaan Göbekli Tepe, korkealla mäellä sijaitseva kulttipaikka nykyisen Turkin alueella, josta on löytynyt taitavasti työstettyjä kivimukeja ja suuria kalkkikivisammioita, joita on voitu käyttää viljan mallastamiseen ja oluen panemiseen. Suurimman sammion koko on 240 litraa. Sammioista on löydetty oksalaatti-suolaa, jota muodostuu oluen panemisen yhteydessä.


title: Maanviljelyn synty Lähi-idässä

text: Monesti ollaan sitä mieltä, että maanviljely on niin suuritöinen tapa hankkia ravintoa, ettei siihen siirrytty ilman päteviä perusteita.


title: Maanviljelyn synty Lähi-idässä

text: Maanviljelyn pohjana oli huomio, että maahan pistetystä siemenestä itää vilja. Uskotaan viljelyä edeltäneen tehostettu keräily, jossa muun muassa eläimiä estettiin syömästä villiviljaa. Maanviljelyn idea lienee huomattavan vanha, mutta viljelyyn siirryttiin vasta kun luonnonolojen muutokset tekivät sen hyödylliseksi.


title: Maanviljelyn synty Lähi-idässä

text: Se että varhaisin maanviljely alkoi juuri Lähi-idässä johtui osin siitä, että alueella kasvaa hyvin monia nopeasti evoluutiossa kehittyviä viljalajeja.


title: Maanviljelyn synty Lähi-idässä

text: Viljely saattoi alkaa, kun syntyi villiviljasta poikkeava mutaatio. Normaalisti heinäkasvi levittää siemenensä tuuleen. Siemenet laskeutuvat kauas emokasvista Tällöin saman tyyppiset kasvit kasvavat harvassa ja villilajin kerääjän sato on pieni, jopa niin pieni, ettei voimaperäinen kerääminen kannata. Mutta tapahtuu mutaatioita, joissa siemenet jäävät kasviin tuuleen lentämisen sijasta. Tällöin syntyi kypsiä kauan kestäviä tähkiä. Toinen vaihtoehto on suurijyväinen kasvi, jonka siemenet eivät lennä tuulessa kauas. Nämä kasvit ovat kerääjän kannalta parempia. Näiden siemeniä kerättiin paljon talteen. Niitä saattoi tippua kylään kuljetuksen aikana. Näin villejä, suuritärhäisä kasveja alkoi kasvaa eniten kylien lähellä. Lopulta jyviä alettiin varastoida ja kylvää tarkoituksella.


title: Maanviljelyn synty Lähi-idässä

text: Lähi-idän viljelyn ja karjanhoidon varhainen aloittaminen johtui osin siitä, että siellä oli monia villejä viljamaisia kasveja ja kesytyskelpoisia eläimiä. Osin tämä johtui siitä, että alueella on monenlaisia ympäristöjä, joista toiset ovat kuivia ja toiset kosteita. Lähi-idän pohjoisosissa on Turkista Iraniin ulottuva metsäinen vuoristo, jossa on melko kosteaa. Siellä kasvaa suurina saarekkeina Välimerelle tyypillistä, muun muassa tammea ja valkopyökkiä kasvavaa metsää. Alueella sataa yli 400 mm vuodessa, monesti yli 600 mm.


title: Maanviljelyn synty Lähi-idässä

text: Etelämmässä on kuuma ja kuiva autiomaa. Näiden väliin jää Syyriasta Mesopotamian pohjoisosiin ja Iranin vuorten rinteille ulottuva puolikuiva alue, jolla sataa laajalti 200–400 mm. Tätä viljelyyn soveltuvaa aluetta sanotaan Hedelmälliseksi puolikuuksi. Sen eteläpuolella on puoliaavikkoa, jossa sataa noin 100–200 mm. Tämä alue soveltuu ainakin osin lampaiden ja vuohien paimentamiseen. Varsinkin lännessä, mutta osin myös idempänä tuntuu Välimeren vaikutus. Välimeren ilmastolle on tyypillistä kostea talvi ja tukahduttavan kuuma kuiva kesä, millä on oma vaikutuksensa kasvillisuuteen, eläimistöön ja ihmisten kulttuuriin.


title: Maanviljelyn synty Lähi-idässä

text: Villin ohran ja venhän edeltäjiä kasvoi Etelä-Israelista Libanoniin Kaakkois-Turkin ja Pohjois-Syyrian rajaseudulle ulottuvalla noin 200 kilometrin levyisellä kaistaleella. Tämä viljakaistale jatkui aivan Pohjois-Irakin ja Turkin rajalle ja Iranin Zagrosvuorille asti. Kaistale muistuttaa muodoltaan jossain määrin puolikuun sirppiä. Suuressa osassa tätä aluetta sataa yli 200 mm, paitsi Etelä-Levantissa. Vuohia ja lampaita eli samalla vyöhykkeellä, minkä lisäksi niitä tavattiin laajalla alueella Etelä-Turkissa ja Luoteis-Iranissa.


title: Maanviljelyn synty Lähi-idässä

text:
Alun perin monet tutkijat olivat sitä mieltä että maanviljely alkoi keidasalueilla, eli suurten jokien varsilla, joissa jokien vesi toi viljelyn tarvitsemaa vettä ja lietettä viljakasvien ravinteeksi. Tällainen keidasalue on muun muassa Mesopotamian alanko. Kun varhaisia maatalouskyliä löytyi myöhemmin vuorilta ja niiden juurilta, väite näytti kumoutuvan. Mutta ennen sadeviljelyä maanviljely saattoi olla keidasviljelyä paikoissa, missä joki laski vuorilta kuivalle alueelle. Uusien tietojen mukaan varhaiset maanviljelyasutukset olisivat aina sijainneet Jerikon tapaan vuorilta virtaavien jokien tai luonnonlähteiden lähellä. Veden lähellä sijaitsivat Netiv Hagdud, Gilgal, Tell Aswadm Abu Hureyra ja Mureybat.
Esimerkiksi Jeriko on juuri Juudean kukkuloilta Jordanin laaksoon virtaavan Wadi el-Mafjarin synnyttämän viuhkan pohjoispuolella. Itse Jerikon vieressä on luonnonlähde. Paikka sijaitsee sadeviljelylle sopivan 300 mm sademäärärajan kohdalla. Jerikon lähellä on sekä kasteluun että sadeviljelyyn sopivaa maata alle 5 km:n säteellä.
Nahal Orenin lähellä on lähinnä sadeviljelyyn sopivaa maata.


title: Maanviljelyn synty Lähi-idässä

text: Ei tiedetä varmaa syytä siihen, miksi maanviljely alkoi Lähi-idässä juuri jääkauden päättymisen aikoihin. Yksi syy siihen saattoivat olla rajut ilmastonmuutokset, jotka muuttivat Lähi-idän ympäristöä välillä kuivaksi, välillä kosteaksi. Jääkauteen liittyneen kovan kuivuuden hellittäessä ilmaston lämpeni ja sade lisääntyi koko maapallolla, nimenomaan Lähi-idässä ja Etelä-Aasiassa. Sahara alkoi kuivua. Noin 12 500 eaa. Lähi-idässä oli rannikoilla tammimetsiä, ja muualla kosteaa aroa. Arolla eli monia syötäväksi kelpaavia suuria eläimiä. Silloin riista riitti ihmisille ja he asuivat paikoillaan. Tammenterhot ja pistaasipähkinät olivat näitä kasvaville tammimetsävyöhykkeellä eräs ravinnon lähde.


title: Maanviljelyn synty Lähi-idässä

text: Noin 11500 vuotta eaa. ilmasto oli kosteimmillaan Lähi-idässä. , ja sen takia syntyi villiviljalajeja jotka tuottivat suuria tähkiä. Mutta noin 11 000–10 600 vuotta eaa. ilmasto viileni nuorempaan dryaskauteen, mikä kuivatti ilmastoa Lähi-idässä. Tämä vähensi riistan määrä, ajoi ihmiset vaeltamaan riistan perässä ja lisäsi villiviljan keräilyä. Noin 11 000–9 500 eaa. vallitsi kuivuus, jolloin ihmiset asuivat mm jokien ja lähteiden lähellä. Kosteilla paikoilla kasvoi eniten syötäväksi kelpaavia kasveja, ja myös riistaeläimet viihtyivät niissä. Ilmaston kuivuminen suosi ruohokasveja joita villiviljatkin olivat. Esimerkiksi Hureyrassa hedelmät ja pähkinät hävisivät 11 000 eaa. ilmaston kuivettua, ja villiviljan ja muiden kasvien siementen keräily lisääntyi, ja noin 10 600 eaa. villit perinteiset viljakasvitkin hävisivät sieltä. Viljely alkoikin muualla noin 10 000 eaa., jolloin Hureyra hylättiin.


title: Maanviljelyn synty Lähi-idässä

text: Toisaalta joidenkin mukaan villiviljan luonnolliset kasvuolot heikkenivät mikä johti maanviljelyn alkuun. Uudet ilmastonmuutokset preboreaalikauden alussa noin 9600 eaa. aiheuttivat riistan vähenemistä ja maanviljelyyn siirtymisen ja asutuksen paikalleen asettumisen.


title: Maanviljelyn synty Lähi-idässä

text:
Ennen varsinaista kasvien viljelyä harjoitettiin Lähi-idässä luultavasti pitkään tehostettua kasvien keräilyä. Tehostetussa keräilyssä esimerkiksi kitketään ja raivataan rikkaruohoja pois tai muuten edistetään kasvin kasvua ja lisääntymistä, muttei viljellä.
Seuraava askel oli viljellä villejä kasvilajeja. Sitten viljakasveissa alkoivat näkyä domestikaatiomuutokset.


title: Maanviljelyn synty Lähi-idässä

text: Luonnonvaraisia viljoja viljeltiin pitkään ennen domestikaatiota. Luonnonvaraisissa viljoissakin esiintyy domestikoidun näköisiä jyviä. Tällöin viljelyn alun todistaminen pelkän viljalöydön pohjalta on vaikeaa.


title: Maanviljelyn synty Lähi-idässä

text: Einkorn, emmer ja ohra esiintyvät nykyään villeinä laajalti samoilla alueilla esimerkiksi Syyrian ja Turkin rajalla ja Pohjois-Irakin ja Iranin rajalla.


title: Maanviljelyn synty Lähi-idässä

text:
Emmervehnän geenitutkimukset viittaavat viljelyn alkaneen Kaakkois-Turkissa.
Monia villejä viljelykasveja kasvaa nykyään varsinkin Karacadagin vuoristossa Itä-Turkissa Diyabakirin lähellä. Tämä ei todista että viljely olisi alkanut siellä, koska aiemmin ympäristö oli toinen.


title: Maanviljelyn synty Lähi-idässä

text: Mutta löydöt viittavat villiviljan viljelyn alkaneen nykyisten Israelin, Jordanian ja Syyrian alueella Mureibatin ja Jerikon kulttuurialueilla PPNA-kaudella, ehkä keidasalueilla.


title: Maanviljelyn synty Lähi-idässä

text: Tutkimusten mukaan viljan domestikaatio olisi voinut tapahtua jopa muutaman kymmenen vuoden sisään, tai viedä vain muutamia vuosisatoja.


title: Maanviljelyn synty Lähi-idässä

text: Ruista saatettiin viljellä Tell Abu Hureyrassa jo 11 000 eaa., mutta maanviljely yleistyi vasta varhaisella tai keskisellä PPNB-kaudella.


title: Maanviljelyn synty Lähi-idässä

text:
Villejä viljalajeja ja linssejä viljeltiin melko laajalti noin 9500 eaa..
Domestikoituja lajeja viljeltiin 8500-8000 eaa. muutamassa hedelmällisen puolikuun paikassa. Viljellyt lajit olivat tetraploidinen emmervehnä ja diploidinen einkornvehnä, ohra ja ruis.


title: Maanviljelyn synty Lähi-idässä

text: Noin 8000 eaa. ilmestyivät tetraploidiset ja heksaploidiset vehnät joihin nykyinen leipävehnä ja spelttivehnä kuuluvat. Ohrakin oli alussa kaksirivistä, myöhemmin kuusirivistä. Hernettä, papuja ja muita palkokasveja alettiin viljellä noin 8000 eaa. Pohjois-Syyrian- Kaakois-Anatolian seuduilla. Domestikoidut ohra, emmervehnä ja venhä levisivät laajalle vuoteen 7500 eaa. mennessä, mutta domestikoidun viljan rinnalla oli vielä tuhansia vuosia villejä kantamuotoja.


title: Maanviljelyn synty Lähi-idässä

text: Ohran ja vehnän domestikaatio tapahtui vuosina 10 000-6500 cal eaa.Noin 8500 eaa. 50% viljellystä ohrasta ja vehnästä oli domestikoitua, loput villiä. Qaramelista on löydetty keskimäärin 20% domestikoitua einkornia, loput villiä.


title: Maanviljelyn synty Lähi-idässä

text:
Lähi-idän neoliittisten asuinpaikkojen iänmääritykset ovat melko epätarkkoja. Varhaisia lampaanjäänteitä on löydetty Zagrosvuorilta Iranista ajalta 10 000-9 000 eaa. Karim Sharirista, Zawi Chemistä ja Shanidarista. Lammas ja vuohi olivat kotieläiminä yleisä vasta keskisellä PPNB-kaudella.Maanviljely lähti leviämään heti syntymisensä jälkeen, toki hitaasti. Maanviljelyn leviäminen oli melko hidasta, sillä se edellytti suurta työmäärää, ja ihmiset eivät viitsineet viljellä maata silloin, kun ravinnon sai helpommin metsästämällä.
Noin 8000-6400 vuotta eaa. maanviljely levisi laajalle alueelle Lähi-idässä ja Kyprokselle Khirokitiaan, Kreetalle, Kreikkaan ja Etelä-Balkanile asti, jopa Etelä-Albanian rannikolle asti.


title: Maanviljelyn synty Lähi-idässä

text: Maanviljely levisi vuoteen 6000 eaa. mennessä laajalle alueelle Lähi-idässä vuoristojen laaksoihin ja aroalueille, joilla sataa yli 200 mm vuodessa. Noin 6000 eaa. alettiin viljellä muun muassa pellavaa öljyn ja kankaan raaka-aineeksi. Noin 6000 eaa. kukoisti Pohjois-Mesopotamiassa Hassunan kulttuurin alueella, jonka ihmiset asuivat nykyistä muistuttavissa kuutiotaloissa. Nykyinen vehnälajike leipävehnä ilmestyi noin 6000 eaa.


title: Maanviljelyn synty Lähi-idässä

text: Monet vanhan ajan ajoituksista (esimerkiksi Jarmon neoliittinen kylä, Jerikon kerrostumat) ovat edelleen kiistanalaisia. Vaikka on käytetty melko tarkkaa C-14 menetelmää, on mahdollista esimerkiksi sekoittaa kerrostumia toisiinsa. Maanviljelyn omaksuminen kehitys oli varsinkin alussa hidasta ja elinkeinorakenne vaihteli huomattavastikin alueesta toiseen. Lampaiden ja vuohien paimentaminen alkoi ennen varsinaista maanviljelyä. Paimentolaisuus lienee lähtöisin Iranista, maanviljely Syyriasta.


title: Maanviljelyn synty Lähi-idässä

text: Maanviljely levisi pian myös eteläiseen Anatoliaan, josta on löydetty melko suuri, noin 5 000 asukaan asutuskeskus, Catal Hüyük, joka on noin vuodelta 6000 eaa. Ihmiset asuivat neliömäisissä taloissa paikallaan ja palvoivat härkäjumalaa.


title: Maanviljelyn synty Lähi-idässä

text: Alueelle syntyi myöhemmin tai siellä vallitsi alusta alkaen seudulle ominainen maanviljelyn ja paimentolaisuuden vastakohtaisuus. Maanviljelijöistä tuli sivilisaation luojia, paimentolaisista sen uhkaajia. Pohjoisen Eufratin ja Tigrisin jokilaaksoissa alkoi ns. Samarra-kaudella kasteluviljely 5400 eaa., josta saatava suuri viljan tuotto johti suurten väestökeskusten ja myöhemmin sivilisaation syntyyn.


title: Maanviljelyn synty Lähi-idässä

text: Noin vuoden 7500–6000 eaa. tienoilla maanviljely alkoi levitä Vähästä-Aasiasta Balkanille ja Kreikkaan sekä muualle Eurooppaan. Maanviljely levisi Kreikan seuduille noin 7500–7000 eaa. ja Keski-Eurooppaan noin 6500 eaa. Eurooppaan leviävä maanviljely oli kaskiviljelyä, joka oli metsille tuhoisaa. Noin 6400 5000 vuotta eaa. maanviljely levisi laajalle alueelle Keski- ja Etelä-Euroopassa, Ranskan pohjoisosia, Britteinsaaria ja Tanskaa lukuun ottamatta.


title: Maanviljelyn synty Lähi-idässä

text: Eurooppaan maanviljelys levisi maanviljelijöiden siirtyessä Anatolian kautta tai Mustanmeren rantoja pitkin Eurooppaan. Nyky-eurooppalaisista noin puolelta löytyy DNA:sta näiden maahanmuuttajien haploryhmiä. Tämä kansanvaellus oli ilmeisesti rauhanomainen, koska se toi kummankin sukupuolen perimää. Esimerkiksi Ötzi edustaa maanviljelijöiden perimää. Vanhimmat maanviljelyksen merkkinä pidetyt ajanlaskua ja maanviljelystä tukeneet ympyräkaivannot, esimerkiksi Goseck, on tehty noin 4500 eaa. ja ensimmäiset merkit maanviljelijöistä Saksassa ovat noin 500 vuotta tätä vanhempia.


title: Maanviljelyn synty Lähi-idässä

text: Pakistaniin Mehrgarhiin maanviljely levisi 7000 eaa. Vuosituhannella 6000 5000 eaa. viljely levisi Keski- ja Länsi-Eurooppaan, jonne syntyi megaliittikulttuureja.


title: Vaaleatapakulo

text: Vaaleatapakulo ("Scytalopus affinis") on Perun kotoperäinen varpuslintu, joka luokiteltiin vuonna 2005, jolloin andientapakulo splitattiin yhdeksitoista lajiksi.


title: Vaaleatapakulo

text: Vaaleatapakulot elävät Perun Andien keskiosissa Cajamarcasta Ancashiin noin 15 400 neliökilometrin laajuisella alueella.


title: Vaaleatapakulo

text: Laji elää vuoristometsien alikasvoksessa.


title: Freud – salatut intohimot

text: Freud – salatut intohimot on yhdysvaltalainen elokuva vuodelta 1962. Se kertoo vapaasti psykoanalyysin kehittäjän Sigmund Freudin elämästä. Filmin ohjasi John Huston, ja nimiosassa oli Montgomery Clift.


title: Freud – salatut intohimot

text: Jean-Paul Sartre osallistui elokuvan suunnitteluun sen alkuvaiheessa, mutta luopui käsikirjoitustehtävästä.


title: Varjotapakulo

text: Varjotapakulo ("Scytalopus acutirostris") on Perun kotoperäinen varpuslintu, joka luokiteltiin vuonna 2005, jolloin andientapakulo splitattiin yhdeksitoista lajiksi.


title: Varjotapakulo

text: Varjotapakulot elävät Perun Andien keskiosissa La Libertadin itäosista Junínin eteläosiin noin 12 000 neliökilometrin laajuisella alueella.


title: Varjotapakulo


title: Amerikankaulushaikara

text: Amerikankaulushaikara ("Botaurus lentiginosus") on pohjoisamerikkalainen haikaralaji, joka viihtyy kosteikoilla.


title: Amerikankaulushaikara

text: Linnun pituus on 59–70 senttimetriä ja siivenkärkien väli 95–115 cm. Amerikankaulushaikara on Suomessakin tavattavaa kaulushaikaraa ("Botaurus stellaris") hieman pienempi ja ohutnokkaisempi. Sen lento ja koko saattavat tuoda mieleen yöhaikaran ("Nycticorax nycticorax"). Lintu on väritykseltään hyvin samanlainen kuin kaulushaikara, eli kellanruskea. Erona kaulushaikaraan ovat yhtenäisen harmaanmustat siipisulat, joissa ei ole poikkijuovia; ruskea päälaki; voimakkaampi musta viiksijuova (nuorella kapeampi ja vähemmän mustaa), runsaampi ja ruskeampi kaulanhöyhenyksen viirutus, sekä kaulushaikaralta puuttuva vaalea silmäkulmanjuova.


title: Amerikankaulushaikara

text: Amerikankaulushaikaran pesimäalue on suuri ja sen laajuudeksi on arvioitu 8 800 000 km². Sen yksilömääräksi on koko maailmassa arvioitu 3 000 000 lintua.


title: Amerikankaulushaikara

text: Se pesii Pohjois-Amerikassa lähinnä Yhdysvaltain ja Saint-Pierre ja Miquelonin alueella. Länsi-Euroopassa laji on hyvin harvinainen harhailija, joka havaitaan yleensä loka-marraskuussa.


title: NBA-kausi 1984–1985

text: NBA-kausi 1984–1985 oli NBA-liigan 39. kausi. Runkosarja käynnistyi 26. lokakuuta 1984 ja loppui 14. huhtikuuta 1985. 9. kesäkuuta päättyneiden pudotuspelien jälkeen mestaruutta juhli Los Angeles Lakers kaadettuaan Boston Celticsin finaalisarjassa otteluvoitoin 4–2.V=voitot, H=häviöt, V%=voittoprosentti, *=divisioonansa voittaja


title: Jasmin Hamid

text: Jasmin Hamid (s. 18. helmikuuta 1984 Helsinki) on suomalainen näyttelijä ja kunnallispoliitikko.


title: Jasmin Hamid

text: Hamid on koulutukseltaan teatteritaiteen maisteri. Opinnot hän aloitti Kruununhaan yläasteen tanssilinjalla ja jatkoi Teatterikorkeakoulussa vuosina 2003–2008 pääaineenaan näyttelijäntyö. Hän toimi Teatterikorkeakoulun ylioppilaskunnan hallituksessa jäsenenä (2004–2005), 1. varapuheenjohtajana (2006) ja lopulta puheenjohtajana (2007). Hän työskentelee vapaana näyttelijänä. Teatterissa hän on muun muassa näytellyt naispääroolia, Dania, turkulaisen Linnateatterin esittämässä näytelmässä "Sokerihumala" vuonna 2007.


title: Jasmin Hamid

text: Vuosina 1999–2002 Hamid toimi Yle TV1:n nuortenohjelma "Iineksen" juontajana. Hän näytteli vuosina 2009–2013 Katariina Mäkelää MTV3:n draamasarjassa "Salatut elämät". Hamid kutsuttiin alun perin Sara Polvijärven roolin koekuvauksiin, mutta päätyi lopulta Katariinan rooliin. Hamid jätti sarjan 4. lokakuuta 2013, ja Jenni Banerjee näytteli Katariinaa keväästä 2014 alkaen esitetyissä jaksoissa. Lokakuussa 2013 Hamid aloitti MTV3:n lottolähetysten juontajana ja tuottajana.


title: Jasmin Hamid

text: Hamid on myös toiminut politiikassa. Kunnallisvaaleissa 2008 hän oli vihreiden ehdokkaana Helsingissä ja valittiin 592 äänellä varavaltuutetuksi. Kaudella 2009–2012 hän oli lisäksi kulttuuri- ja kirjastolautakunnan varajäsen. Syksyn 2012 kunnallisvaaleissa hänet valittiin Helsingin valtuustoon . Hän on ollut kiinteistölautakunnan varapuheenjohtaja vuodesta 2013 ja kaupunginhallituksen varajäsen vuosina 2013–2014. Kuntavaaleissa 2017 Hamid uusi valtuustopaikkansa saaden 1 227 ääntä.


title: Jasmin Hamid

text: Kiinteistölautakunnassa Hamid on profiloitunut erityisesti kaupunkikulttuurin puolestapuhujana. Hän on puolustanut Hakaniemen hallikauppiaiden toivetta lasihallista ja estänyt kaupungin aikeet Hietalahden hallin myymisestä. Lisäksi hän on ollut varmistamassa Käpylän ja Karhupuiston lippakioskien toiminnan säilymisen alkuperäisilä yrittäjillä.


title: Jasmin Hamid

text: Hamid on myös toiminut muun muassa Helsingin Vihreiden hallituksessa ja Vihreiden nuorten ja opiskelijoiden liiton opiskelijavaltuuskunnassa.


title: Jasmin Hamid

text: Hamid on suomentataari. Hamid avioitui Santtu Hulkkosen kanssa kesäkuussa 2015 ja heille syntyi poika 29.10.2018.


title: Vilcabambantapakulo

text: Vilcabambantapakulo ("Scytalopus urubambae") on Perun kotoperäinen varpuslintu, joka luokiteltiin vuonna 2005, jolloin andientapakulo splitattiin yhdeksitoista lajiksi.


title: Vilcabambantapakulo

text: Vilcabambantapakulot elävät Perun keskiosan Andien itärinteillä eteläisessä Cordillera Vilcabambassa vähintään 20 000 neliökilometrin laajuisella alueella.


title: Vilcabambantapakulo

text: Laji elää vuoristometsien alikasvoksessa.


title: Executioner's Song

text: Executioner's Song on Razorin ensimmäinen studioalbumi, joka julkaistiin vuonna 1985.


title: Punantapakulo

text: Punantapakulo ("Scytalopus simonsi") on eteläamerikkalainen varpuslintu, joka luokiteltiin vuonna 2005, jolloin andientapakulo splitattiin yhdeksitoista lajiksi.


title: Punantapakulo

text: Punantapakulot elävät Andeilla Perun kaakkoisosasta Cuzcon Vilcanotasta Bolivian keskiosiin Cochabambaan noin 30 00 neliökilometrin laajuisella alueella.


title: Punantapakulo


title: Henri Hérouin

text: Henri Hérouin (1876 – ?) oli ranskalainen jousiampuja ja olympiavoittaja. Hän osallistui kesäolympialaisissa 1900 50 metrin Au Cordon Doré-kilpailuun ja olympiakisojen ulkopuoliseen epäviralliseen MM-kilpailuun ja voitti niistä kummatkin. Kummassakin kilpailussa toiseksi sijoittui belgialainen Hubert van Innis.


title: Luettelo 800 metrin juoksun Suomen mestareista

text: Tämä on luettelo 800 metrin juoksun Suomen mestareista. 800 metrin juoksun Suomen mestaruudesta on kilpailtu Kalevan kisoissa vuodesta 1910 lähtien. Naiset ovat kilpailleet Suomen mestaruudesta vuodesta 1946 lähtien.


text: Miehet


text: Naiset


title: Toiveitten laitakatu

text: Toiveitten laitakatu on brittiläinen elokuva vuodelta 1954. Sen käsikirjoituksen laati Wolf Mankowitz oman romaaninsa pohjalta. Se kertoo pikkukauppiaan kuusivuotiaasta pojasta, joka saa haltuunsa onnea tuottavan yksisarvisen - joka saattaa sittenkin olla vain epämuodostunut vuohi. Tarina sijoittuu Lontoon juutalaiskortteleihin.


title: Toiveitten laitakatu

text: David Kossoff sai BAFTA-palkinnon roolistaan pojan vanhana uskottuna.


title: Hubert van Innis

text: Hubert van Innis (24. helmikuuta 1866 – 25. marraskuuta 1966) oli belgialainen jousiampuja ja olympiavoittaja. Hän osallistui Pariisin olympialaisiin 1900 ja Antwerpenin kisoihin 20 vuotta myöhemmin. Van Innis voitti urallaan yhteensä yhdeksän olympiamitalia, joista kuusi oli kultaisia ja kolme hopeisia.


title: Varastin miljoonan

text: Varastin miljoonan on brittiläinen Ealing-studioiden tuottama komediaelokuva vuodelta 1951. Sen käsikirjoitus voitti Oscarin ja elokuva parhaan elokuvan BAFTA-palkinnon. Alec Guinness oli ehdolla Parhaan miespääosan Oscar-palkintoon. Elokuvassa vilahtaa myös Audrey Hepburn, joka ei ollut tuolloin vielä tähti.


title: Varastin miljoonan

text: Vuonna 1999 British Film Instituten kyselyssä "Varastin miljoonan" äänestettiin kaikkien aikojen 17. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista."The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Vesa Tynkkynen

text:
Vesa Tapio Tynkkynen (s. 13. elokuuta 1954 Helsinki) on suomalainen upseeri ja kenraalimajuri, joka
toimi Maanpuolustuskorkeakoulun rehtorina 1.6.2009 - 11.1.2013 välisen ajan.


title: Vesa Tynkkynen

text: Tynkkynen on palvellut mm. varusmieskouluttajana Hämeen Jääkäripataljoonassa ja Panssariprikaatin Panssarikoulussa 80- ja 90-luvuilla. Myöhemmin on toiminut opettajana SKK:ssa.


title: Vesa Tynkkynen

text: Kenraalimajuriksi hänet on ylennetty 4. kesäkuuta 2009. Siviilikoulutukseltaan Tynkkynen on filosofian tohtori, joksi hän on väitellyt Helsingin yliopistossa vuonna 1996.


title: Vesa Tynkkynen

text: Hän on saanut Kadettikoulussa jalkaväkikoulutuksen valmistuen vuonna 1978.


title: Lark Voorhies

text: Lark Voorhies (s. 25. maaliskuuta 1974 Nashville, Tennessee) on yhdysvaltalainen näyttelijä. Hän esiintyi Lisa Turtlen roolissa televisiosarjassa "Saved by the Bell", josta hän voitti kaksi Young Artist -palkintoa vuosina 1990 ja 1993. Hän on esiintynyt myös muissa televisiosarjoissa kuten "Päivien viemää" sekä elokuvissa, joihin lukeutuu "Pilvessä" (2001).


title: Lark Voorhies

text: Voorhies on toiminut paitsi näyttelijänä, myös laulajana. Hän syntyi Tennesseessä, mutta kasvoi Pasadenassa, Kaliforniassa.


title: Lark Voorhies

text: Voorhies haastoi "The National Enquirer" -lehden oikeuteen, kun se oli kesäkuussa 2005 julkaistussa artikkelissaan esittänyt virheellisen väittämän, jonka mukaan näyttelijä olisi joutunut sairaalahoitoon kokaiiniriippuvuuden takia. Voorhies on Jehovan todistaja. Hän oli naimisissa Miguel Colemanin vuosina 1996–2004. Vuonna 2007 hän meni uusiin naimisiin Andy Princen kanssa; parilla on lapsi.


title: Ayub Daud

text: Ayub Daud (s. 24. helmikuuta 1990 Mogadishu) on somalialainen jalkapalloilija. Hän on pelannut Juventus FC:ssä, mutta on tällä hetkellä lainassa FC Crotonessa. Hän muutti Somaliasta Italiaan viiden vuoden ikäisenä.


title: Adrien-Marie Legendre

text: Adrien-Marie Legendre (18. syyskuuta 1752 – 10. tammikuuta 1833) oli ranskalainen matemaatikko. Hän kehitti merkittävästi tilastomatematiikkaa, lukuteoriaa, abstraktia algebraa ja matemaattista analyysiä. Kuun kraatteri Legendre on myös nimetty Legendren mukaan.


title: Freestylehiihto talviolympialaisissa 1992

text: XVI talviolympialaisissa vuonna 1992 järjestettiin freestyle-hiihdossa kaksi kilpailutapahtumaa ja neljä näytöstapahtumaa. Laji oli mukana ensimmäistä kertaa mukana olympialaisissa. Tapahtumapaikkana oli Tignes, noin 85 kilometrin päästä isäntäkaupungista Albertvillesta.


text: 13. helmikuuta 1992


title: A. P. Sarjanto

text:
A. P. Sarjanto oik. Ari-Pekka Sarjanto on suomalainen laulaja, säveltäjä ja sanoittaja,
joka nousi yleisön tietoisuuteen saatuaan levytyssopimuksen EMI-yhtiössä yhden esittelynauhan perusteella.


title: Mikael Gabriel

text: Mikael ”MG” Gabriel (oikealta nimeltään Mikael Kristian Gabriel Sohlman, s. 25. helmikuuta 1990 Helsinki) on suomalainen rap-artisti. Hänen tunnetuimpia kappaleitaan ovat muun muassa ”Kipua”, ”Timanttei”, ”Älä herätä mua unesta”, ”Viimeisen kerran”, ”Mimmit fiilaa”, ”Liikaa sussa kii” ja ”Riippumatto”. Hänen ensimmäinen levy "5 Miljoonaa Muuta" julkaistiin vuonna 2009.


title: Mikael Gabriel

text: Mikael Gabriel tavoitteli artistin uraa jo vuonna 2007, jolloin hän osallistui Idolsin koelauluihin Oulussa, mutta ei päässyt jatkoon. Hän esiintyi laulajana, mutta koelaulujen jälkeen hän päätti ryhtyä rap-artistiksi.


title: Mikael Gabriel

text: Hän allekirjoitti sopimuksen Helsinki Freedom Records-levy-yhtiön kanssa vuonna 2008. Mikael Gabrielin debyyttialbumi "5 miljoonaa muuta" ilmestyi alkuvuonna 2009. Uransa alkuaikoina hän on käyttänyt myös taiteilijanimeä Ironia.


title: Mikael Gabriel

text: Alkuvuodesta 2010 hän siirtyi Helsinki Freedom Records -yhtiöltä Universalille. Uusia kappaleita esitettiin ensi kertaa 14. helmikuuta 2010 Helsingin Gloriassa. Toinen studioalbumi "Pohjosen poika" ilmestyi 26. tammikuuta 2011. Albumi nousi korkeimmillaan Suomen virallisen listan yhdeksänneksi. Ennen albumin julkaisua julkaistiin singlet ”Pohjosen poika”, ”Sä olit oikees” ja ”Rakastu räppäriin”.


title: Mikael Gabriel

text: Mikael Gabriel osallistui myös Young Spray -nimellä Rap SM -kilpailuun vuonna 2011, mutta ei päässyt kilpailussa mitalisijoille asti. Hän on myös toiminut keikoilla Uniikin tuplaajana. Joulukuun viidentenä päivänä vuonna 2011 julkaistiin "8190"-niminen mixtape, jota myytiin aluksi ainoastaan keikoilla, mutta nykyään mixtapea saa myös Rähinän nettikaupasta.


title: Mikael Gabriel

text: Vuonna 2013 Mikael Gabriel julkaisi monta uutta singleä sekä kolmannen studioalbuminsa. Single ”Päästä mut pois” julkaistiin helmikuun ensimmäisenä päivänä 2013. Mikael Gabrielin kolmas albumi "Mun maailma" julkaistiin 10. toukokuuta 2013. Samana päivänä julkaistiin erillisenä singlenä albumilta löytyvä single ”Mökille”. Albumilla ilmestyneet kappaleet ”Kipua” ja ”Ykspuolista rakkautta” julkaistiin singleinä syksyllä 2013. Uusi single ”Vihdoin vapaa” julkaistiin 25. marraskuuta 2013.


title: Mikael Gabriel

text: Singlejulkaisut jatkuivat keväällä 2014, kun 16. toukokuuta julkaistiin ”Woppaa”, joka nousi parhaimmillaan singlelistan seitsemänneksi. ”Älä herätä mua unesta”-single julkaistiin 21. marraskuuta 2014.


title: Mikael Gabriel

text: Mikaelin ura lähti kunnolla nousuun vuonna 2015, kun hän julkaisi neljännen albuminsa ja vuonna 2016 hänen fanijoukkonsa lähes tuplaantui "Vain Elämää"-sarjaan osallistumisen myötä. Kyseinen albumi, nimeltään "Versus", teki suomalaista kultalevyhistoriaa. Sitä kuunneltiin yli kymmenen miljoonaa kertaa suoratoistona ennen albumin virallista julkaisua. Albumi julkaistiin toukokuussa 2015, mutta ennen sitä julkaistiin albumilta löytyviä singlejä. ”Viimeisen kerran” julkaistiin 6. maaliskuuta ja viikkoa myöhemmin ”Kovaa”. Keväällä 2016 Mikael julkaisi jälleen uutta musiikkia, 16. maaliskuuta ilmestyi ”Helium”-single, joka kertoo hänen avovaimostaan Trianasta. Alkukesästä 2016 Mikael Gabriel osallistui Vain elämää -sarjan viidennelle tuotantokaudelle. Sarjan jaksot julkaistiin Nelosella syksyllä 2016. Sarjan aikana julkaistuista singleistä erityisesti ”Lumi teki enkelin eteiseen” sai suurta suosiota. Joulukuussa 2016 hän julkaisi ”Loistat Pimeäs”-singlen.


title: Mikael Gabriel

text: Mikael Gabriel suunnitteli "Faktoi"-vaatemerkin vuonna 2016. Ensimmäiset Faktoi-vaatteet tulivat myyntiin 22. heinäkuuta 2016. Sen hän lisäksi esiintyy SoundCloudissa nimellä Faktoi. Hänestä kuvattiin dokumentti, joka esitettiin Nelonen-kanavalla marraskuussa 2016.


title: Mikael Gabriel

text: Mikael Gabriel lähti vuoden 2017 tammikuussa 20 keikkaa sisältäneelle "HIMMEE"-nimiselle ensimmäiselle omalle kiertueelleen. Kiertueen ajalta kirjoitettiin HIMMEE-kirja, joka julkaistiin kesällä 2017. Tämän lisäksi hänet palkittiin Vuoden 2016 miessolistin Emma-patsaalla keväällä 2017.


title: Mikael Gabriel

text: Mikael Gabriel julkaisi helmikuussa 2017 yhteisen EP:n laulaja Isac Elliotin kanssa. EP sisältää kappaleet ”Liikaa sussa kii”, ”Rullaan” ja ”Ring Ring Ring”. Kyseinen EP on aiemmin englanniksi laulaneen Elliotin ensimmäinen suomenkielinen levytys. Kesän 2017 alussa Mikael Gabriel julkaisi ”Riippumatto”-singlen ja sen värikkään musiikkivideon. Riippumatto oli pitkään listojen kärkisijoilla. Myöhemmin samana kesänä julkaistiin kolme kappaletta sisältävä "6K"-EP, joka edusti jälleen hänen intensiivistä räppipuoltaan. Tämän EP:n jälkeen julkaistiin hyvin samantapainen EP nimeltä "LA", joka sisältää kolme kappaletta. Syyskuussa 2017 hän julkaisi Isac Elliotin kanssa uuden singlen, jonka nimi on ”Maailman laidalla”.


title: Mikael Gabriel

text: Mikael paljasti kesäkuussa 2017 olevansa yksi Suomen X Factorin neljästä tuomarista yhdessä Michael Monroen, Saara Aallon ja Suvi Teräsniskan kanssa. Aiemmin häntä oli pyydetty Nelosella esitettäviin Idols- ja Voice of Finland-laulukilpailuihin tuomariksi, mutta hän oli kieltäytynyt tarjouksista. Marraskuussa 2017 Mikael julkaisi Facebook-tilillään pitkän päivityksen siitä, kuinka Nelonen oli ilmoittanut boikotoivansa hänen musiikkiaan Nelosen radiokanavilla noin tulevan vuoden ajan kesäkuusta 2017 alkaen, koska Mikael hyppäsi "väärälle puolelle" mentyään tuomariksi MTV:llä esitettävään ohjelmaan. Mikaelin mukaan Nelosella oli kuitenkin aiemmin sanottu, että he ymmärtävät Mikaelin syyt valita mieluummin X Factor kuin Idols tai Voice of Finland. Hän kertoo kokevansa, että on joutunut pelinappulaksi MTV:n ja Nelosen väliseen kanavasotaan. Erimielisyydet saatiin kuitenkin sovittua yhdessä Nelosen kanssa jo seuraavalla viikolla asian julkisuuteen tuomisen jälkeen.


title: Mikael Gabriel

text: Mikael Gabriel julkaisi ”Pimeyteen”-singlen 20. joulukuuta 2017. Kappaleen kertosäkeen laulaa artistitulokas Bess. Gabrielin faneille omistettu ”Timanttei”-single julkaistiin 5. huhtikuuta 2018. Kappale on 1. kesäkuuta 2018 julkaistun ”Ääripäät”-albumin ensimmäinen single. Albumin toinen single ”Naapurit kuulee” julkaistiin 25. toukokuuta 2018, ja kappaleen musiikkivideo julkaistiin muutama päivä myöhemmin.


title: Mikael Gabriel

text: Mikael Gabriel ilmoitti marraskuussa 2018 jäävänsä vuoden 2019 helmikuusta eteenpäin vähintään määrittelemättömän pitkälle tauolle. Hän tekee vielä helmikuussa 2019 kuusi keikkaa ja hänestä ilmestyy maaliskuussa 2019 elämäkertakirja.


title: Mikael Gabriel

text: Mikael Gabriel näyttelee Antti J. Jokisen ohjaamassa jengidraamassa "Pahan kukat", joka voitti parhaan ohjauksen palkinnon Shanghain elokuvajuhlilla vuonna 2016. Elokuussa 2016 sai ensi-iltansa Taneli Mustosen ohjaama kauhuelokuva "Bodom", jossa Mikael Gabriel esittää yhtä pääroolia.


title: Mikael Gabriel

text: Mikael Gabrielin äiti on virolaisvenäläinen ja hänen edesmennyt isänsä (k. 2016) oli suomenruotsalainen. Gabriel syyllistyi varhaisnuoruudessa rötöksiin ja 14-vuotiaana hänet otettiin huostaan kasvatuskotiin Hyrynsalmelle Kainuuseen neljäksi vuodeksi.


title: Mikael Gabriel

text: Mikael Gabriel on kohauttanut ihmisiä Vladimir Putinia puolustavilla mielipiteillään. Gabriel on myös Putinin ihailun osoittamiseksi tatuoinut Putinin kuvan jalkaansa.


title: Mikael Gabriel

text: Mikael on seurustellut kesästä 2015 lähtien norjalaisen tosi-tv-tähti, Playboy- ja valokuvamalli Triana Iglesiasin kanssa, ja he kihlautuivat uudenvuodenaattona 2016.


title: Mikael Gabriel

text: Marraskuun 29. päivänä vuonna 2017 hän jäi kiinni kannabiksen käytöstä, kun poliisi oli pysäyttänyt hänet auton ratista. Poliisi oli tehnyt hänelle huumetestin, jonka tulos oli positiivinen kannabiksen osalta, minkä jälkeen Mikael Gabriel vietti yön putkassa. Autosta löytyi 20 grammaa marihuanaa. Seuraavana päivänä hän pyysi julkisesti anteeksi tekoaan Facebook-tilillään. Maaliskuussa 2018 hänet tuomittiin Helsingin käräjäoikeudessa 30 päiväsakkoon huumausaineen käyttörikoksesta, rattijuopumuksesta ja huumausainerikoksesta. Hänen tuloillaan maksettavaa tuli 1 860 euroa. Lisäksi hänet määrättiin maksamaan valtiolle 80 euron rikosuhrimaksu, sekä korvaamaan valtiolle päihdetutkimuskustannukset 105 euroa. Räppäri myönsi käyttäneensä kannabista kymmenisen vuotta.


title: Rita Barberá Nolla

text: Rita Barberá Nolla (16. heinäkuuta 1948 Valencia – 23. marraskuuta 2016 Madrid) oli espanjalainen kansanpuolueen poliitikko. Hän toimi Valencian pormestarina vuosina 1991–2015. Vuosina 1987–1990 Barberá toimi Valencian Kansanliitto -puolueen aluepuheenjohtajana. Barberá oli Valencian alueparlamentin jäsen vuodesta 1983 lähtien.


title: Ittan-momen

text: Ittan-momenista tuli tunnettu ympäri Japania "Ge Ge Ge no Kitarō" -mangasarjakuvan kautta, jossa se esiintyy yhtenä päähahmoista.


title: Jousiammunta kesäolympialaisissa 2000

text: Vuoden 2000 Sydneyn kesäolympialaisten jousiammuntakilpailut käytiin 16.–22. syyskuuta. Jousiammunta oli mukana olympialaisten ohjelmassa 12. kerran. Jousiammuntakilpailuihin osallistui 126 kilpailijaa 46:sta maasta. Suomesta oli mukana kolme kilpailijaa. Parhaiten menestyi Etelä-Korea kolmella kullalla, yhdellä hopealla ja yhdellä pronssillaan. Lajeja olivat miesten sekä naisten yksilö- ja joukkuekilpailut.


title: Jousiammunta kesäolympialaisissa 2000

text: Alla on lista olympialaisten jousiammuntakilpailuihin osallistuneista 46 maasta (urheilijoiden määrä sulkeissa).


title: Iisalmen maalaiskunnan vaakuna

text: Iisalmen maalaiskunnan vaakuna on saanut aiheensa kirjailija Juhani Ahon teoksesta "Siihen aikaan kun isä lampun osti", johon vaakunan palavat kynttilän viittaavat. Kirjailijan isä Theodor Brofeldt toimi kirkkoherrana Iisalmen seurakunnassa (vuodesta 1891 eli Iisalmen kaupungin perustamisen jälkeenkin seurakunta oli yhteinen kaupungille ja maalaiskunnalle vuoteen 1922).


title: Iisalmen maalaiskunnan vaakuna

text: Vaakunan selitys on ”mustassa kentässä vieretysten kolme hopeakynttilää, joiden liekit kultaa.” Vaakunan on suunnitellut Olof Eriksson, ja se vahvistettiin käyttöön 20. syyskuuta 1954. Vaakuna jäi epäviralliseksi kotiseutuvaakunaksi 1970 Iisalmen maalaiskunnan liityttyä Iisalmeen.


title: F9 Säve

text: F 9 Säve eli F 9 eli Kungliga Göta Flygflottilj oli 1940-1969 Ruotsin ilmavoimien hävittäjätukikohta Göteborgin läheisyydessä. Vuonna 1976 lentokenttä muuttui siviililentokentäksi, Göteborg City Airport.


title: F9 Säve

text:
F 9 tukikohdan ja laivueen perustamispäätös tehtiin vuonna 1936 - se tuli suojaksi Ruotsin tärkeimmälle satamakaupungille.
Laivue F9 perustettiin 1.7.1940 ja se sai operatiivisen valmiuden vuonna 1941. Magnus Bång toimi ensimmäisenä komentajana 1941-1948. Toisen maailmansodan jälkeen laivueen kalustoa olivat J 28 Vampire, J 29 Tunnan ja J 34 Hawker Hunter, jota käytettiin laivueen lakkauttamiseen, 30.6.1969, asti.


title: F9 Säve

text: Laivueen ensimmäiset kaksi kalliobunkkeria tehtiin 1941-43. 1950-luvulla maan alla tehtiin 22000 m² hallit. Hallin leveys on noin 30 metriä ja korkeus 10 metriä. Aeroseum-ilmailumuseo on perustettu tällaiseen bunkkeriin.


title: Raippaluodon vaakuna

text: Raippaluodon vaakuna on saanut aiheensa saaristokunnan alueella pesineestä merikotkasta.


title: Raippaluodon vaakuna

text: Vaakunan selitys on ”punaisessa kentässä kultainen kotkanpää.” Vaakunan on suunnitellut Gustaf von Numers, ja se vahvistettiin käyttöön 26. marraskuuta 1957. Vaakuna jäi epäviralliseksi kotiseutuvaakunaksi 1973 Raippaluodon liityttyä Mustasaareen yhdessä Koivulahden, Björköbyn ja Sulvan kanssa.


title: Raippaluodon vaakuna

text: Punainen ja kulta ovat myös parin muun entisen Pohjanmaan saaristokunnan, Bergön ja Björköbyn vaakunoiden värit.


title: Toivo (Jarkko Martikaisen albumi)

text: Toivo on suomalaisen laulaja-lauluntekijä Jarkko Martikaisen neljäs sooloalbumi. Se julkaistiin sekä CD:nä että LP:nä 14. lokakuuta 2009.


title: Toivo (Jarkko Martikaisen albumi)

text: Albumista julkaistiin myös 1000 kpl:n rajoitettu painos, jossa on mukana 32-sivuinen kirja. Kirja sisältää paitsi albumin, myös kappaleiden sanat sekä Martikaisen kuvitusta.


title: Toivo (Jarkko Martikaisen albumi)

text: Levyltä irroitettu promo-single ”Polte päästä Paratiisiin” nousi 6.10.2009 Suomen virallisen singlelistan sijalle 1. Itse albumi debytoi Suomen virallisen listan sijalla 12.


title: Toivo (Jarkko Martikaisen albumi)

text: Albumin äänityssessioista jäi myös yli kaksi kappaletta, joita Martikainen ei katsonut aiheelliseksi lisätä kokonaisuuteen. Kappaleet ovat "Balladi huvijahdista" ja "Niin yksin?". Ne olivat mukana seuraavalla albumilla "Usko".


title: Chrzanów

text: Chrzanów on kaupunki Etelä-Puolassa, Vähä-Puolan voivodikunnassa, 36 kilometriä Krakovasta länteen. Vuonna 2014 kaupungissa oli 38 056 asukasta.


title: The Bells Go Down

text: The Bells Go Down on Basil Deardenin ohjaama brittiläinen mustavalkoinen draamaelokuva vuodelta 1943. Se on kunnianosoitus sodanajan vapaaehtoisille palokunnille. Juoni seuraa nuoren miehen värväytymistä, koulutusta ja sammutustöitä palokunnassa. Fiktiivisen tarinan keskellä on dokumentaarista kuva-aineistoa Lontoon pommitusten aiheuttamista tulipaloista.


title: Como (täsmennyssivu)

text: Como voi tarkoittaa muun muassa seuraavia asioita:


title: Como (täsmennyssivu)

text: Italiassa:


title: Como (täsmennyssivu)

text: Australiassa:


title: Como (täsmennyssivu)

text: Yhdysvalloissa:


title: Seututie 607

text: Seututie 607 on valtatieltä 9 Korpilahden keskustan läheltä seututielle 604 Petäjäveden eteläpuolella Tikkalan ja Piesalankylän kautta kulkeva seututie. Tie kulkee Jyväskylän, Muuramen ja Petäjäveden kuntien alueella. Yhdystie 6071 liittyy tiehen Korpilahden ja Tikkalan välissä. Tien alku- ja loppuosa on päällystetty.


title: Sheltonin järjestelmä

text: Sheltonin järjestelmä on englantilaisen Thomas Sheltonin 1600-luvulla julkaisema pikakirjoitusjärjestelmä. Järjestelmä on tullut tunnetuksi siitä, että Samuel Pepys kirjoitti sillä kuuluisat päiväkirjansa.


title: Sheltonin järjestelmä

text: Shelton julkaisi kehittämänsä pikakirjoitusjärjestelmän vuoden 1626 paikkeilla teoksessa "Shortwriting, the most exact method". Uusia painoksia julkaistiin vuosina 1630 ja 1636, ja vuonna 1638 Shelton julkaisi järjestelmästään parannetun version nimellä "Tachygraphy".


title: Sheltonin järjestelmä

text: Järjestelmä levisi myös muihin maihin: siitä tehtiin muunnoksia muun muassa ruotsille (Swan 1662 ja Rålamb 1690), hollannille (Reyner 1673), saksalle (Ramsay 1678) ja ranskalle (Ramsay 1681).


title: Sheltonin järjestelmä

text: Sheltonin järjestelmä pohjautuu Edmond Willisin vuonna 1618 julkaisemaan järjestelmään: 13 kirjaimella (b, d, g, k, l, m, n, p, q, r, v, y, z) on sama merkki kuin Willisillä ja yksittäisten vokaalien kuvaustapa on samoin lainattu suoraan Willisiltä. Sanan alussa oleva vokaali merkitään sen omalla merkillä, sanan keskellä olevat vokaalit ilmaistaan seuraavan konsonantin sijainnilla, ja sanan lopussa oleva vokaali merkitään lisäämällä piste tiettyyn suuntaan edeltävästä konsonantista.


title: Myrskyvaroitus

text: Myrskyvaroitus ("Key Largo") on John Hustonin ohjaama rikoselokuva vuodelta 1948. Pääosia esittävät Humphrey Bogart, Edward G. Robinson ja Lauren Bacall. Claire Trevor sai tästä elokuvasta naissivuosan Oscar-palkinnon.


title: Myrskyvaroitus

text: Elokuvan tapahtumat sijoittuvat Key Largon saarelle Floridan edustalla. Ulkona riehuu trooppinen hirmumyrsky. Hotellissa roisto ottaa panttivankeja, mutta väsynyt sotaveteraani voisi pelastaa tilanteen.


title: Mahé Drysdale

text: Alexander Mahé Owens Drysdale (s. 19. marraskuuta 1978 Melbourne, Australia) on uusiseelantilainen soutaja. Hän on yksikkösoudun kaksinkertainen olympiavoittaja ja viisinkertainen maailmanmestari.


title: Mahé Drysdale

text: Drysdale kuului Uuden-Seelannin perämiehettömään neloseen, joka sijoittui 11:nneksi Milanon MM-kilpailuissa 2003 ja viidenneksi Ateenan olympialaisissa 2004. Hän loukkaantui pahasti alkuvuodesta 2005 vesihiihtäjän törmättyä harjoituksissa päin hänen selkäänsä, eikä kyennyt tuon jälkeen liikkumaan kolmeen päivään. Viisi kuukautta myöhemmin hän voitti yksikön maailmanmestaruuden Gifussa. Hän voitti yksikön maailmanmestaruuden myös Etonissa 2006 ja Münchenissä 2007.


title: Mahé Drysdale

text: Drysdale toimi Uuden-Seelannin lipunkantajana Pekingin olympialaisissa 2008. Hän sairasti ennen kilpailua vatsataudin, minkä johdosta hänen painonsa putosi viisi kiloa. Drysdale johti olympiafinaalia vielä 500 metriä ennen maalia, mutta jäi lopulta Olaf Tuften ja Ondřej Synekin jälkeen kolmanneksi. Poznańin MM-kilpailuissa 2009 hän voitti jälleen yksikkösoudun maailmanmestaruuden. Karapiron MM-kilpailuissa 2010 hän sai hopeaa.


title: Mahé Drysdale

text: Drysdale voitti yksikkösoudun maailmanmestaruuden jälleen Bledissä 2011. Hän voitti yksiköiden olympiakultaa Lontoossa 2012 runsaan puolentoista sekunnin erolla Ondřej Synekiin. Hän sai Synekin jälkeen MM-hopeaa Amsterdamissa 2014 ja Aiguebelettessa 2015.


title: Mahé Drysdale

text: Drysdale voitti yksikkösoudun olympiakultaa toistamiseen Rio de Janeirossa 2016. Hän kukisti toiseksi sijoittuneen kroatialaisen Damir Martinin maalikamerakuvan perusteella molempien saatua sadasosalleen saman ajan.


title: Mahé Drysdale

text: Drysdale on voittanut yksikön maailmancupin kilpailun Poznańissa 2006, 2008 ja 2016, Luzernissa 2007, 2009, 2014, 2015 ja 2016, Münchenissä 2009, Hampurissa 2011, Aiguebelettessa 2014 ja Varesessa 2015. Hän on pituudeltaan 201 cm.


title: Åke Rålamb

text: Åke Rålamb (1. huhtikuuta 1651 – 25. syyskuuta 1718) oli ruotsalainen tietokirjailija. Hänen pääteoksensa oli vuosina 1690–1694 julkaistu tietosanakirja "Adelig öfning", joka sisälsi tietoa muun muassa aritmetiikasta, maanmittauksesta, linnoitustaidosta, laivanrakennuksesta, maataloudesta ja puutarhanviljelystä.


title: Åke Rålamb

text: Tietosanakirjan osana oli myös pikakirjoitusopas, joka oli samalla ensimmäinen ruotsalainen pikakirjoituksen oppikirja. Siinä esitetty pikakirjoitusjärjestelmä perustui englantilaisen Sheltonin järjestelmään.


title: Åke Rålamb

text: Rålamb kuului ruotsalaiseen aatelissukuun. Hänen isänsä oli valtaneuvos Claes Rålamb.


title: Jesajan taivaaseenastuminen

text: Jesajan taivaaseenastuminen on pseudepigrafinen apokryfikirja. Se koostuu kolmesta osasta: Jesajan marttyyriudesta (1:1–3:12, 5:1-16), Jesajan näystä (6–11) ja Hiskian testamentista (3:13–4:22). Jesajan marttyyrius on juutalainen teos noin 100-luvulta eaa. Kaksi muuta osaa ovat myöhempiä kristillisiä kirjoituksia. Joidenkin tutkijoiden mukaan kaikki kolme osaa olivat jo olemassa ajanlaskun ensimmäisellä vuosisadalla. Jesajan marttyyriuden todennäköinen alkukieli on seemiläinen, ehkä heprea; muut osat kirjoitettiin kreikaksi.


title: Minna Joenniemi

text: Minna Joenniemi (s. 1971) on suomalainen kulttuuritoimittaja. Hän on toimittanut, ohjannut ja juontanut Yleisradion ohjelmia vuodesta 2001.


title: Minna Joenniemi

text: Joenniemi on ideoinut muun muassa "Runoraati"-ohjelman ja "Suojele minua!" -rakennussuojelusarjan. Myös Taideraati, Taloraati ja Designraati ovat Joenniemen ideoimia ohjelmia. Vuonna 2002 ensimmäisen kerran esitetty Runoraati on Levyraadin sovellus, jossa raatilaiset arvioivat tuoreita kotimaisia runoja. Raadissa vakijäsenä oli alusta asti Jukka Virtanen. Taideraati arvioi julkisia veistoksia, prosenttitaidetta ja työpaikoile sijoitettuja teoksia. Taloraati vieraili muun muassa Shanghain Expossa ja Virossa.


title: Minna Joenniemi

text: Joenniemi kehitti Kulttuurikuntokortin ja kampanjoi vuonna 2008 kampanjoi Yleisradion, Suomen Kulttuurirahaston ja Svenska kulturfondenin kulttuurikuntohankkeessa. Myös jalkapallon vuoden 2006 MM-kisojen vaihtoehtoinen selostus "Jalkataidepallo" Yle Teemalla syntyi Joenniemen alkuperäiseideasta.


title: Minna Joenniemi

text: Suomen Kirjasäätiö valitsi Joenniemen päättämään kirjallisuuden Finlandia-palkinnon saajan vuonna 2010. Hän valitsi voittajaksi Mikko Rimmisen romaanin "Nenäpäivä". Joenniemi oli Mäntän kuvataideviikkojen kuraattori kesällä 2014.


title: Minna Joenniemi

text: Joenniemen isä on rauhan ja politiikan tutkija Pertti Joenniemi.


title: R. L. Bhatia

text: Raghunandan Lal Bhatia (s. 3. heinäkuuta 1921 Amritsar, Punjab) on Intian kongressipuolueen poliitikko. Hän toimi Keralan kuvernöörinä vuosina 2004–2008 ja siirtyi sitten kuvernööriksi loppukaudekseen Bihariin. Vuonna 2009 Bhatian seuraajana Biharin kuvernööriksi nousi Devanand Kunwar. Hän on myös istunut maansa parlamentin jäsenenä ja toiminut ulkoministerinä (1992–1993).


title: Kansankomissaari

text: Kansankomissaari (, käytössä oli lyhenne "Narkom") oli vuosina 1917–1946 Neuvosto-Venäjällä ja Neuvostoliitossa ja muissa alueen kommunistisissa valtioissa käytetty nimitys hallituksen jäsenestä. Hallituksen nimitys oli kansankomissaarien neuvosto (lyh. "SovNarKom") ja ministeriöitä kutsuttiin kansankomissariaateiksi.


title: Kansankomissaari

text: Vuonna 1946 Stalinin päätöksellä Neuvostoliitto alkoi käyttää kansainvälisen käytännön mukaista termiä ministeri.


title: Valkoinen nauha

text: Valkoinen nauha ("Das weiße Band") on itävaltalaisen Michael Haneken ohjaama historiallinen draamaelokuva vuodelta 2009. Elokuva on itävaltalais-saksalainen tuotanto, ja sen tapahtumat sijoittuvat ensimmäisen maailmansodan syttymistä edeltävälle ajalle pohjoissaksalaisen kylän lastenkuoron ympärille. Haneken mukaan elokuva kertoo ”kaikenlaisen terrorismin alkuperästä, olipa se luonteeltaan poliittista tai uskonnollista.”


title: Valkoinen nauha

text: Elokuvan ensiesitys oli 62. Cannesin elokuvajuhlilla toukokuussa 2009 ja elokuva voitti Kultaisen palmun.


title: Valkoinen nauha

text: Suomessa elokuva on esitetty ensi kertaa Espoon Ciné -festivaaleilla elokuussa 2009; teatterijakeluun se pääsi keväällä 2010.


title: Valkoinen nauha

text: Nyt-liitteen kriitikot valitsivat elokuvan vuoden 2009 kymmenen parhaan joukkoon. Vuonna 2016 "Valkoinen nauha" äänestettiin BBC:n kyselyssä tämän vuosisadan 18. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.


title: Lino Ventura

text: Angiolino Giuseppe Pasquale ”Lino” Ventura (14. heinäkuuta 1919 Parma, Italia – 22. lokakuuta 1987 Saint-Cloud, Ranska) oli italialaissyntyinen näyttelijä, joka loi uransa pääasiassa ranskalaisissa elokuvissa. Useissa elokuvissaan joko rikollista tai poliisia esittäneen Venturan ensirooli oli Angelo-niminen gangsteri elokuvassa "Älkää koskeko" (1954).


title: Ronnie Barker

text: Ronald William George ”Ronnie” Barker (25. syyskuuta 1929 Bedford, Bedfordshire – 3. lokakuuta 2005 Adderbury, Oxfordshire) oli brittiläinen näyttelijä ja käsikirjoittaja.


title: Ronnie Barker

text: Teatterissa ja radiossa aikaisemmin esiintynyt Barker teki televisiodebyyttinsä 1950-luvun puolessavälissä ITV:n sarjassa "Sailor of Fortune". Ensimmäistä kertaa Ronnie Corbettin kanssa hän esiintyi "The Frost Reportissa" 1966–1967. Yhdessä Corbettin kanssa Barker näytteli sketsikomediasarjassa "The Two Ronnies", jota BBC esitti vuosina 1971–1987 kaikkiaan 98 jaksoa. Hän myös käsikirjoitti sarjaa salanimellä Gerald Wiley, joka paljastui muille sarjan tekijöille vasta vuosia myöhemmin. Barker oli halunnut pitää henkilöllisyytensä salassa, jottei hänen kirjoittamiaan käsikirjoituksia olisi käytetty pelkästään hänen maineensa takia.


title: Ronnie Barker

text: Barkerin tilannekomediasarjoja olivat muun muassa "Hilut kintuissa" (1974–1977) ja "Aina auki" (1976, 1981–1982, 1985). "Hilut kintuissa" -sarjassa, sen pohjalta tehdyssä elokuvassa sekä "Going Straight" -spin-offissa hän esitti Stanley Fletcheriä, mistä roolista hänet palkittiin Baftalla vuosina 1975, 1977 ja 1979. OBE-arvonimen Barker sai 1978. Barker jäi 1980-luvun lopussa eläkkeelle terveyssyistä, mutta hän esiintyi vielä muutamassa yksittäisessä televisio-ohjelmassa, joista viimeiseksi jäi "The Two Ronnies Sketchbook" vuonna 2005.


title: Zehlendorf

text: Zehlendorf on yksi Berliinin kaupunginosista (). Se sijaitsee Steglitz-Zehlendorfin hallintoalueella ("Bezirk") lounaisessa Berliinissä. Se on pinta-alaltaan 18,8 neliökilometrin suuruinen ja sen asukasluku oli vuoden 2011 lopussa 58 469. Väestötiheys on siten 3105 asukasta/km². Zehlendorfin vanha keskusta sijaitsee etelään Dahlemin kaupunginosasta. Idässä Zehlendorf rajoittuu Lichterfelden ja lännessä Nikolasseen kaupunginosiin.


title: Zehlendorf

text: Varhaisin tunnettu kirjallinen mainita Zehlendorfista on vuodelta 1242, jolloin se tunnettiin muodossa "Cedelendorp". Vuonna 1872 perustettiin itsenäinen Zehlendorfin maalaiskunta (). Maalaiskunta liitettiin vuonna 1920 Berliiniin, jolloin syntyivät Zehlendorfin kaupunginosa sekä samanniminen hallintoalue, johon kuuluivat lisäksi Dahlemin, Nikolasseen ja Wannseen kaupunginosat. Vuoden 2001 alussa Zehlendorfin hallintoalue yhdistettiin Steglitzin hallintoalueen kanssa Steglitz-Zehlendorfin hallintoalueeksi.


title: Nur das Beste

text: Nur das Beste on saksalaisen laulajan Heinon kokoelma-albumi vuodelta 2009.


title: Pehmopaperi

text: Pehmopaperi on ohutta, usein kaksi- tai useampikerroksista paperia, jota käytetään pyyhkimiseen. Käyttötarkoituksen mukaan erilaisia pehmopapereita ovat talouspaperi, WC-paperi ja paperinenäliinat, terveyssiteet jne.


title: Pehmopaperi

text: Suomessa pehmopaperia valmistavat Nokian paperi (Oy Essity Finland Ab) ja Mäntän paperitehdas (Metsä Tissue Oyj). Näissä tehtaissa on yhteensä 6 pehmopaperin valmistukseen tarkoitettua paperikonetta, joista 1 kone on tällä hetkellä poistettu käytöstä.


title: Lieder der Berge

text: Lieder der Berge on saksalaisen laulajan Heinon kokoelma-albumi vuodelta 2009.


title: Move

text: Move voi tarkoittaa


title: Nallipyssy

text: Nallipyssy on leikkiase, jossa käytetään nalliksi kutsuttuja, salamavalojauhetta sisältäviä räjähdepanoksia tuliaseen laukeamisesta syntyvän ääneen ja savun jäljittelemiseksi. Tavallisimmissa nallipyssyissä käytetään paperinauhassa tai pyöreässä muoviaihiossa olevia nalleja. Nallipyssyjen nallit kuuluvat Suomessa räjähdeasetuksen sijaan lelujen turvallisuudesta annetun lain soveltamisalaan, jolloin muihin kuin leluiksi luettaviin pyroteknisiin tuotteisiin, kuten paukkuserpentiiniin sovellettava 18 vuoden luovutusikäraja ei koske niitä.


title: Diamanten der Volksmusik

text: Diamanten der Volksmusik on saksalaisen laulajan Heinon kokoelma-albumi vuodelta 2009.


title: Merialumiini

text: Merialumiiniksi kutsutaan alumiinilaatuja, joita on seostettu magnesiumilla korroosionkestävyyden parantamiseksi. Esimerkiksi Fiskarsin Inhan tehtailla rakennattavat Buster-veneet on valmistettu merialumiinista. Magnesiumilla seostettuja alumiineja käytetään mm. laivanrakennus- ja säiliöteollisuudessa sekä muovi- ja huonekaluteollisuuden muotteihin.


title: Axel Engelbrekt Norrman

text: Axel Engelbrekt Norrman (23. kesäkuuta 1885 – 12. huhtikuuta 1970) oli 1900-luvun alussa vaikuttanut loimaalainen tekstiili-insinööri ja keksijä. Useiden Euroopan maiden lisäksi insinööri Norrman työskenteli Yhdysvalloissa ja Japanissa, jossa hän teki Suomea tunnetuksi jo ennen kuin ensimmäinen virallinen suurlähettiläskään oli nimitetty.


title: Axel Engelbrekt Norrman

text: Suomen itsenäistyessä Axel Norrman oli Japanissa. Sodan aikana hän ei päässyt palaamaan Suomeen, vaan joutui jäämään Japaniin odottamaan rauhaa. Norrman ei kuitenkaan jäänyt lepäämään laakereillaan, vaan käytti aikansa Japanissa erittäin tehokkaasti työskennellen Tokiossa Horne Co Ltd:n pääkonttorissa, vieraillen teknillisissä kouluissa sekä kutomoissa ja kirjoittaen artikkeleita mm. Japan Advertiseriin. Vuonna 1919 hän pääsi vihdoin matkustamaan Lontoon kautta Suomeen.


title: Axel Engelbrekt Norrman

text: Lapsena Norrman seurasi isänsä, Gottfrid Norrmanin, työtä Loimaan apteekissa ja tuli siihen lopputulokseen, että lääkkeet eivät ole oikea tie terveeseen elämään. Hän uskoi urheilun voimaan, opiskeli innokkaasti Tahko Pihkalan, tanskalaisen J. P. Müllerin sekä yhdysvaltalaisen Bernarr MacFaddenin oppeja ja kehitti oman ”kotivoimistelujärjestelmänsä”, joka terveellisen ruoan ohella oli hänen nuorekkuutensa ja terveytensä salaisuus.


title: Axel Engelbrekt Norrman

text: Axel Norrman suunnitteli elämäntyönään kangaspuita sekä kudontavälineitä käsinkudontaan. Hän kehitteli vuosikaudet automaattista sukkulanheittäjää kutomakoneelle mm. Helsingin Teknillisen korkeakoulun tekstiililaboratoriossa toimiessaan tekstiiliaineiden professorin viransijaisena. Sittemmin Axel Norrman päätyi kuitenkin luomaan uransa käsinkudonnan markkinoilla ja perusti Loimaalle yrityksensä Normalon, joka myi ja markkinoi hänen kehittämiään tuotteita, joista merkittävimpiä oli kangaspuiden säästönyöritys. Normalo toimii Loimaalla saman suvun omistuksessa yhä tänäkin päivänä.


title: Vastamiina

text: Vastamiina on varsinkin ensimmäisen maailmansodan asemasodassa käytetty räjähdyspanoksen sisältävä taisteluväline. Se oli vasta-ase silloisille maamiinoiksi kutsutuille taisteluvälineille. Silloin maamiinoiksi nimitettiin omista asemista vihollisen varustuksen alle kaivettuihin maanalaisiin käytäviin sijoitettuja räjähdyspanoksia. Maamiinojen sijoittamista pyrittiin havaitsemaan kuuntelulaitteilla. Niiden havaintojen perusteella kaivettiin käytävän lähelle vastamiina, jolla miinakäytävä pyrittiin tuhoamaan ennen vihollisen suorittamaa räjäytystä. Maamiinoihin perustuvaa miinasotaa kehitti 1700-luvulla erityisesti Sébastien Le Prestre de Vauban.


title: Alioikeus

text: Alioikeus on oikeuslaitoksen alin oikeusaste. Suomessa yleisinä alioikeuksina ovat vuodesta 1993 lähtien toimineet käräjäoikeudet, joissa riita- ja rikosasiat yleensä pannaan vireille. Yleisten alioikeuksien lisäksi alimpana oikeusasteena toimivat hallinto-oikeudet ja erityistuomioistuimet, joita ovat markkinaoikeus, työtuomioistuin, vakuutusoikeus ja valtakunnanoikeus.


title: Alioikeus

text: Aiemmin alimpana oikeusasteena toimivat maaseudulla kihlakunnanoikeudet ja vanhoissa kaupungeissa raastuvanoikeudet. Suomen alioikeuksien kokonaisuudistusta alettiin valmistella 1960-luvun loppupuolella. Uudistuksen ensimmäinen vaihe oli laki hakemusasioiden käsittelystä yleisessä alioikeudessa (307/1986), joka tuli voimaan toukokuun alussa 1987. Lailla hakemusasiat siirrettiin käsiteltäviksi kansliassa tai oikeuden istunnossa yhden tuomarin kokoonpanossa aiemman täysilukuisen kokoonpanon sijasta. Varsinainen uudistus säädettiin lailla oikeudenkäymiskaaren muuttamisesta (354/1987), jolla yleiset alioikeudet yhtenäistettiin. Uudistus tuli voimaan joulukuun alussa 1993.


title: Andreas Bergmann

text: Andreas Bergmann (s. 18. kesäkuuta 1959) on saksalainen jalkapallovalmentaja ja entinen pelaaja.


title: Andreas Bergmann

text: Bergmannin oma pelaajaura jäi varsin vaatimattomaksi ja hän edusti 1980-luvulla saksalaisia amatööriseuroja. Hän kouluttautui liikunta- ja jalkapallo-opettajaksi ja aloitti 1989 SV Falke Steinfeldin palveluksessa liikunnanopettajana. 1994 hän siirtyi Niedersachsenin jalkapalloliiton palvelukseen opettajaksi ja 1997 Karlsruher SC:n nuorisovalmennuksen koordinaattoriksi.


title: Andreas Bergmann

text: Valmentajana Bergmann debytoi 2001 hampurilaisessa FC St. Paulin amatöörijoukkueen päävalmentajana. Hän luotsasi seuran II-joukkuetta kolmisen vuotta, kunnes nousi maaliskuussa 2004 seuran edustusjoukkueen päävalmentajaksi. Hän luotsasi seuraa Regionalliga Nordissa ja parhaaksi saavutukseksi jäi Saksan cupin välieräpaikka 2006. Hän sai potkut tehtävistään marraskuussa 2006.


title: Andreas Bergmann

text: Heinäkuussa 2007 Bergmann siirtyi Hannover 96:n organisaatioon seuran U23-joukkueen valmentajaksi. Päävalmentaja Dieter Heckingin saatua potkut elokuun puolivälissä 2009 Bergmann nousi Hannoverin edustusjoukkueen väliaikaiseksi päävalmentajaksi. Hänen johdollaan seura sai aikaan positiivisia tuloksia ja kuun lopulla seura teki hänen kanssaan kauden loppuun ulottuvan sopimuksen. Pian tulokset lähtivät kuitenkin laskuun ja tammikuuhun mennessä Hannover oli vajonnut putoamistaisteluun. Lopulta Bergmannin tappioksi koitui 0–3 tappio Hertha BSC Berlinille tammikuussa 2010.


title: Andreas Bergmann

text: Kaudeksi 2010/11 Bergmann palasi jälleen Hannoverin U23-joukkueen päävalmentajaksi. 15. syyskuuta 2011 Bergmann jätti Hannoverin ja siirtyi 2. Bundesliigan jumbosijalle juuttuneen VfL Bochumin päävalmentajaksi. Bergmann ei onnistunut nostamaan Bochumia pois putoamiskurimuksesta ja lopulta sarjataso vaihtui 2. Bundesliigaan kauden jälkeen. Putoamisesta huolimatta Bergmann sai jatkaa päävalmentajana. Kausi 2012/13 alkoi joukkueen osalta kehnosti ja jumittui putoamisviivan alapuolelle. Lopulta Bergmann sai potkut lokakuun lopussa 2012 Bochumin kärsittyä 6–1 rökäletappion Erzgebirge Auelle.


title: Andreas Bergmann

text: Kesäkuussa 2013 Bergmann aloitti 3. Ligassa pelaavan FC Hansa Rostockin päävalmentajana. Bergmann sai potkut huhtikuussa 2014 seuran pudottua Mecklenburg-Vorpommernin aluecupista.


title: Polymede

text: Polymede oli kreikkalaisessa mytologiassa Autolykoksen tytär, joka isänsä lailla oli taitava varas. Hänellä oli kaksi poikaa ja yksi tytär.


title: Leninin patsas (Kotka)

text: Kotkassa sijaitseva Leninin patsas on Vladimir Leninin muistomerkki, jonka on veistänyt virolainen kuvanveistäjä Matti Varik. Patsas paljastettiin 26. elokuuta 1979 ja se oli lahja Tallinnan ystävyyskaupungilta. Patsas on rintakuva ja korkeudeltaan yli kaksi metriä. Materiaaleina on käytetty pronssia ja graniittia. Patsas sijaitsee Kotkan keskustassa Kotkansaarella sen länsiosassa pienessä Leninin puistossa. Leninin uskotaan yöpyneen puiston varrella olleessa puutalossa 1900-luvun alussa. Suomessa on Leninin patsaita julkisissa ulkotiloissa ainoastaan Kotkassa ja Turussa. Näiden lisäksi Tampereella patsaita on kaksi sisätiloissa Lenin-museossa.


title: Leninin patsas (Kotka)

text: Patsashanke sai alkunsa Neuvostoliiton poliittisen johdon luvattua patsaan Kotkaan, tämän jälkeen Kotkan ystävyyskaupunki Tallinna määrättiin lahjoittamaan se. Patsaan paljastajana toimi Neuvostoliiton suurlähettiläs Vladimir Sobolev, joka piti myös puheen, jossa kehuttiin Suomen ja Neuvostoliiton hyviä suhteita. Kotkan kaupungin puolelta patsaan vastaanotti kaupunginvaltuuston puheenjohtaja Arvi Forss. Luovutuspuheen piti Neuvosto-Viron kommunistisen puolueen ensimmäinen sihteeri Karl Vaino. Tilaisuuteen oli kutsuttu vieraiksi muun muassa Puolan, Itä-Saksan ja Tšekkoslovakian suurlähettiläät sekä Kymen läänin maaherra Erkki Huurtamo. Patsas on joutunut 1980-luvulla vandalismin kohteeksi, jolloin sitä on värjätty punaisella maalilla.


title: Leninin patsas (Kotka)

text: Vuonna 1995 osana "Port of Kotka" -taidenäyttelyä patsaan lähelle paljastettiin puolalaisen kuvanveistäjä Krzysztof Bednarskin veistos "Leninin puuttuva käsivarsi". Veistoksen käsivarsi näyttää tietystä kulmasta katsoen yhdistyvän Leninin patsaaseen. Materiaaleina on käytetty pronssia ja graniittia.


title: Helmi Pekkola

text: Helmi Dagmar Pekkola (13. joulukuuta 1886 Pornainen – 8. lokakuuta 1934 Helsinki) oli suomalainen opettaja ja kirjailija.


title: Helmi Pekkola

text: Pekkolan vanhemmat olivat kansakoulunopettajat Henrik Johan Pekkola ja Anna Maria Sparvin. Hän pääsi ylioppilaaksi 1905 Porvoon yhteiskoulusta ja valmistui 1907 kansakoulunopettajaksi Jyväskylän opettajaseminaarista.


title: Helmi Pekkola

text: Helmi Pekkola toimi kansakoulunopettajana Porvoossa 1909-1922.


title: Malagassit

text: Malagassit ovat malaijilais-polynesialaista malagassin kieltä puhuva kansa, joka muodostaa valtaosan Madagaskarin väestöstä. Heitä arvioidaan olevan noin 20 miljoonaa henkeä.


title: Malagassit

text: Malagassit ovat alkuperältään aasialais-afrikkalaista sekakansaa. Maan keskiosassa yleisimpiä ovat etelämongolidiset rotupiirteet, lännessä negridiset, paikoittain tavataan myös oseaanisia piirteitä. Kansa jakautuu lukuisiin etnisiin ryhmiin, jotka poikkeavat toisistaan alkuperänsä, elinkeinojensa ja kulttuurinsa perusteella. Suurimman ja historiallisesti vaikutusvaltaisimman ryhmän muodostavat merinat, joiden perinteisiä elinkeinoja ovat keinokasteluun perustuva maanviljely sekä karjanhoito. Betsimisarakat harjoittavat trooppista maanviljelyä, saaren eteläosan antanosyt ja antadroyt karjanhoitoa. Muita perinteisiä elinkeinoja ovat kalastus ja käsityöammatit.


title: Malagassit

text: Suurin osa kansasta harjoittaa perinteisiä uskontoja. Osa merinoista, betsileioista, bezanozanoista, betsimisarakoista ja antadroyeista on protestantteja tai katolisia. Islam on levinnyt sakalavojen, antankaranojen ja tsimihetyjen keskuuteen.


title: Japanin parlamenttivaalit 2009

text: Japanin parlamenttivaalit 2009 pidettiin 30. elokuuta 2009. Niissä valittiin 480 edustajaa alahuoneeseen, joka nimittää myös pääministerin.


title: Japanin parlamenttivaalit 2009

text: Vaalit olivat historialliset, sillä oppositiossa ollut demokraattinen puolue sai enemmistön alahuoneeseen. Liberaalidemokraattinen puolue oli ollut lähes katkeamatta Japanin valtapuolueena yli 50 vuotta. Edellisen kerran Japanin liberaalidemokraattinen puolue oli oppositiossa 9.8.1993–28.4.1994 Morihiro Hosokawan, 28.4.1994–30.6.1994 Tsutomu Hatan ja 30.6.1994–11.1.1996 Tomiichi Murayaman hallitusten aikana. Hallituksesta muodostui silloin kahdeksan puolueen koalitio. Murayaman hallituksen jälkeen Japanissa on ollut yksitoista liberaalidemokraattisen puolueen pohjalle muodostuvaa hallitusta.


title: Japanin parlamenttivaalit 2009

text: Demokraattinen puolue sai alahuoneen 480 paikasta 308, kun taas liberaalidemokraattinen puolue jäi 119 paikkaan. Ennen vaaleja liberaalidemokraateilla oli 303 paikkaa alahuoneessa. Liberaalidemokraattien johtaja ja Japanin edellinen pääministeri Tarō Asō ilmoitti eroavansa puoluejohtajan paikalta vaalitappion takia.


title: Japanin parlamenttivaalit 2009

text: Demokraattisen puolueen johtaja Yukio Hatoyamasta aloitti vaalien jälkeen tunnustelun uuden hallituksen rakentamiseksi. Hatoyamasta tuli Japanin uusi pääministeri, ja hallituksen nousivat Demokraattisen puolueen lisäksi Sosiaalidemokraattinen puolue ja Uusi kansanpuolue.


title: Matti Sanaksenaho

text: Matti Sanaksenaho (s. 24. helmikuuta 1966 Helsinki) on suomalainen arkkitehti. Hän on ollut Oulun yliopiston arkkitehtuurin tiedekunnan nykyaikaisen arkkitehtuurin professori tammikuusta 2011 alkaen.


title: Matti Sanaksenaho

text: Sanaksenahon suunnittelutöistä tunnetuimpia ovat Pyhän Henrikin ekumeeninen taidekappeli Turussa (2005) sekä Suomen maailmannäyttelypaviljonki ”Helvetinkolu” Sevillassa (1992, yhdessä Juha Jääskeläisen, Juha Kaakon, Petri Rouhiaisen ja Jari Tirkkosen kanssa). Muita suunnittelutöitä ovat muun muassa yhdessä arkkitehti Pirjo Sanaksenahon kanssa suunnitellut Vaasan opiskelija-asuntola (1997) ja Talo Tammimäki (2001). Vuonna 2010 valmistui Helsingin Ylioppilaiden terveydenhoitosäätiön laajennus ja vuonna 2013 huvila Kiinan Nanjingiin.


title: Matti Sanaksenaho

text: Sanaksenahon töitä on julkaistu laajasti kansainvälisissä arkkitehtuurilehdissä ja hän on osallistunut useisiin arkkitehtuurinäyttelyihin, muun muassa Venetsian arkkitehtuuribiennaleen vuonna 2004. Vuonna 1992 hän sai rakennustaiteen valtionpalkinnon Monark-ryhmässä, vuonna 2000 nuoren arkkitehdin Reima Pietilä -palkinnon ja vuonna 2007 italialaisen Barabara Cappochin International Grand Prix -palkinnon.


title: Ryōei Saitō

text: Ryōei Saitō (; 17. huhtikuuta 1916 – 30. maaliskuuta 1996) oli japanilainen liikemies ja taiteen keräilijä.


title: Ryōei Saitō

text: Saitō osti Vincent van Goghin vuonna 1890 maalaaman "Tohtori Gachet’n muotokuvan" vuonna 1990 newyorkilaisessa huutokaupassa 82,5 miljoonalla dollarilla. Se oli siihen asti maailman korkein maalauksesta maksettu hinta. Vain pari päivää myöhemmin hän osti yhden Auguste Renoirin kolmesta muunnelmasta aiheesta "Tanssiaiset Moulin de la Galettessa" 78,1 miljoonalla dollarilla.


title: Ryōei Saitō

text: Ryoei Saitō opiskeli liiketalous- ja oikeustieteitä yliopistossa ja palveli toisessa maailmansodassa Japanin armeijassa Kiinassa. Sodan jälkeen hän meni isänsä vuonna 1938 perustaman Daishowan paperitehtaan palvelukseen ja nousi sen pääjohtajaksi 1961.


title: Ryōei Saitō

text: 1960-luvulla paperibisnes nousi Japanin muun talouselämän mukana, ja Saitō laajensi Daishowa-yhtiötä Kanadaan, Yhdysvaltoihin ja Australiaan. Perhe kasvatti valtaansa myös politiikassa: Saitōn veljestä tuli Shizuokan prefektuurin kuvernööri ja pojasta parlamenttiedustaja. Saitōa itseään pidettiin diktaattorimaisena johtajana mutta raha-asioissa leväperäisenä. Hän alkoi kasvattaa taidekokoelmaansa 1960-luvulla. Vuonna 1982 Sumitomo-keiretsun pankki vaati häntä myymään kokoelmansa paperiyhtiön velkojen hoitamiseksi ja asetti Saitōn veljen yhtiön johtoon. Saitō sai päätösvallan takaisin itselleen vuonna 1986, mutta yritys alkoi taas velkaantua nopeasti ylimitoitettujen investointien vuoksi. Samoihin aikoihin Saitō teki ennätyskalliita taidehankintojaan ja herätti kohua sanomalla, että hänen omistamansa van Gogh ja Renoir pitää polttaa hänen ruumiinsa mukana hänen kuoltuaan.


title: Ryōei Saitō

text: Saitō kuoli 1996, minkä jälkeen" Tohtori Gachet’n muotokuvan" sijainnista ei ole ollut varmuutta. Vuonna 2001 Daishowa fuusioitui Nippon Paper Industries -yhtiön kanssa noin 13 000 työntekijän suuryhtiöksi. Suomessa Nippon Paper omistaa yhdessä Ahlstromin kanssa Kauttualla toimivan Jujo Thermal -paperitehtaan.


title: Patja

text: Patja on vuoteen pehmustettu osa, jolla maataan.


title: Patja

text: Aikaisemmin patjat olivat heinillä täytettyjä pusseja; myöhemmin heinät korvattiin höyhenillä ja puuvillalla. Nykyään markkinoilla on muun muassa joustinpatjoja, latexpatjoja, luonnonkumipatjoja, vaahtomuovipatjoja sekä vesi- tai ilmatäytteisiä patjoja. Joustinpatjassa patjan sisällä on kierrejousia, jotka pitävät patjalla makaavan ihmisen koholla ja jotta ihmisen ja sängyn väliin jäisi lämpöä eristävä ilmakerros. Vaahtomuovipatja on edullinen helposti siirrettävä patja. Niitä käytetään esimerkiksi vieraspatjoina satunnaiseen käyttöön. Luonnonkumipatja on hyvä lämmöneriste, mutta se on myös kallis. Runkopatjassa vuoteen jalat kiinnitetään suoraan kiinteään, rungolla tukevoitettuun patjaan. Patja on tyypillisesti 10 cm - 35 cm paksu.


title: Patja

text: On olemassa sähkölämmitteisiä patjoja. Sähkölämmitys voi auttaa huonon verenkierron takia kylmiltä tuntuvia jalkoja, jotka estävät jopa unen saannin. Tyypillisesti patjan lämmittimen tehot ovat noin 50 wattia. Lämmittimessä on termostaatti, joka estää lämmittimen liikakuumenemisen ja peräti syttymisen.


title: Patja

text: Tärkeää on, että patja hengittää, johtaa lämpöä ja tukee kehoa. Monet kuluttajat suosivat luonnonkuituja, monet allergiaystävällisiksi kutsutut patjat taas valmistetaan kokonaan keinokuiduista. Vaahtomuovipatjat ovat pitkään olleet halvan ja melko huonon patjan maineessa, mutta tuotekehityksen tuloksena on kehitetty myös tiiviitä, hyvin tukevia ja kestäviä vaahtomuovipatjoja. Jotkut vaahtomuovipatjat saattavat syttyä herkästi, ja patjan paloherkkyys kannattaakin tarkistaa myyjältä erityisesti, jos patjaa hankitaan esimerkiksi lastenhuoneeseen tai vuoteen lähistöllä käsitellään tulta.


title: Patja

text: Patjojen paksuudet vaihtelevat 15 - 46 cm.Vuodetta sijatessa kannattaa patjan antaa tuulettua ja kosteuden haihtua jonkin aikaa ennen varsinaista sijausta. Se kannattaa myös aika ajoin, esimerkiksi lakanoita vaihtaessa imuroida pölystä tekstiilisuulakkeella. Patjan tai sijauspatjan päällinen tulisi silloin tällöin pestä 60-asteessa. Talvella patjan voi hyvin viedä päiväksi kovaankin pakkaseen. Sekä pesu yli 60-asteisessa vedessä, että kova pakkanen tuhoavat mahdolliset patjan pölypunkit, joita tosin nykykodeista enää hyvin harvoin löytää[1]. Kannattaa tutustua patjan hoito-ohjeisiin. On hyvä, jos vuoteessa on säleikkö patjan alla, jotta ilma pääsee vaihtumaan myös pohjan kautta. Säleikön tulee kuitenkin olla niin tiheä, ettei patjan rakenne kärsi vaurioita eikä ihminen tunne kehossaan välejä.


title: Patja

text: Patjan päällä on usein erillinen "sijauspatja" eli "petauspatja", joka helpottaa vuoteen sijaamista ja pitää varsinaisen patjan puhtaana. Sijauspatja on yleensä noin 5 cm paksu. Sijauspatja antaa vuoteelle lisää pehmeyttä. Monet sijauspatjat on varustettu vetoketjuilla, jolloin niiden päälliset ovat helposti pestävissä.


title: Patja

text: Retkipatja on noin yhden senttimetrin paksuinen soumuovista tehty patja. Se on tarkoitettu eristämään nukkuva ihminen maapohjasta retkeilyolosuhteissa. Retkeilypatjan voi keriä pieneksi rullaksi ja se kulkee helposti rinkkaan kiinnitettynä.


title: Patja

text: Runkojoustinpatja tai runkopatja on yhdesta tai kahdesta jousikerroksesta sekä puurungosta koostuva valmis vuodekokonaisuus, jossa jalat on kiinnitetty runkoon. Lisäksi patjan päälle tarvitaan petauspatja viimeistelemään nukkumismukavuutta. Runkojoustinpatjoja on saatavana eri kokoisina, korkuisina, värisinä ja muotoisina.


title: Roope Sirén

text: Roope Sirén on suomalainen kitaristi. Hän oli Suburban Triben soolokitaristi ja yksi kolmesta alkuperäisjäsenestä.


title: Roope Sirén

text: Sirén aloitti soittouransa helsinkiläisen Airdashin rytmikitaristina vuonna 1986. Yhtye hajosi hän perusti Sub-Urban Triben Janne Joutsenniemen ja Alec Hirst-Geen kanssa.


title: Roope Sirén

text: Sirén on soittanut paljon ESP:n kitaroilla.


title: Yukio Hatoyama

text: Yukio Hatoyama (, s. 11. helmikuuta 1947) oli Japanin pääministeri syyskuusta 2009 kesäkuuhun 2010. Hänen johtamansa Demokraattinen puolue voitti Japanin parlamenttivaalit elokuussa 2009.


title: Yukio Hatoyama

text: Yukio Hatoyaman isoisistä toinen on Bridgestone-rengasvalmistajayhtiön perustaja ja toinen, Ichirō Hatoyama, Japanin entinen pääministeri. Hänen isänsä Ichirō Hatoyama toimi aikanaan Japanin ulkoministerinä ja hänen veljensä Kunio Hatoyama oli Tarō Asōn hallituksen ministeri.


title: Yukio Hatoyama

text: Japanin parlamentti vahvisti Hatoyaman valinnan maan pääministeriksi 16. syyskuuta 2009. Hatoyaman johtama hallitus halusi uudistaa välejä Yhdysvaltoihin, ja se vaati tasa-arvoisempaa suhdetta maiden välillä, sekä uudistaa sopimuksen Yhdysvaltain joukkojen sijoituksesta Japaniin.


title: Yukio Hatoyama

text:
Toukokuussa 2010 Hatoyama joutui perumaan lupauksensa Okinawan saarella sijaitsevan yhdysvaltalaisen tukikohdan sulkemista, minkä takia hänen jo ennestään talousvaikeuksien takia alhaalla ollut suosio laski edelleen.
Päätöksen jälkeen Hatoyama erotti hallituksesta tukikohtaa vastustaneen sosiaalidemokraattisen puolueen johtajan Mizuho Fukushiman, jolloin puolue jätti hallituksen. Tekijäksi päätöksessä hän ilmoitti korvetti Cheonanin uppoamisesta Korean niemimaalla kasvaneet jännitteet.


title: Yukio Hatoyama

text:
Hatoyama ilmoitti 2. kesäkuuta 2010 omasta ja puoluesihteeri Ichirō Ozawan erosta.
Näin hänestä tuli neljäs eronnut Japanin pääministeri neljän vuoden sisään.


title: Sigma (baryoni)

text: Sigma-baryonit (Σ) ovat baryoneja, joiden kolmesta kvarkista kaksi on ylös- (u) tai alas-kvarkkeja (d) mutta kolmas jokin muu, tavallisimmin outo kvarkki (s), mutta saattaa olla myös lumokvarkki (c) tai pohja-kvarkki (b). Teoreettisesti on ennustettu myös sigma-baryoneja, joissa kolmantena kvarkkina on huippukvarkki (t).


title: Sigma (baryoni)

text: Sigma-hiukkasten spin on tavallisimmin 1/2, mutta niistä on olemassa myös viritettyjä muotoja, joiden spin on 3/2. Jälkimmäisten symbolien yhteydessä käytetään tähtimerkkiä (*). Spin on 3/2, jos kaikkien kolmen kvarkin spinit ovat samansuuntaisia, ja 1/2, jos niistä yhden spin on suunnaltaan päinvastainen kuin muut.


title: Sigma (baryoni)

text: Kaikki sigma-baryonit ovat epävakaita. Useimmat niistä hajoavat heikolla vuorovaikutuksella, neutraali spin-1/2-sigma kuitenkin sähkömagneettisella vuorovaikutuksella.


title: Sigma (baryoni)

text: Näissä taulukoissa ei mainita baryonien antihiukkasia. Niissä jokaisen kvarkin tilalla on vastaava antikvarkki, ja varaus on vastakkaismerkkinen.


title: Sigma (baryoni)

text: Luetteloon on merkitty myös sellaiset sigma-baryonit, joita ei toistaiseksi ole löydetty mutta jotka hiukkasfysiikan standardimallin perusteella on ennustettavissa.


title: Seppo Leinonen

text: Seppo Leinonen (s. 1957 Kajaani) on suomalainen luonto- ja ympäristöaiheisiin erikoistunut kuvittaja ja pilapiirtäjä. Leinosen piirroksia on julkaistu muun muassa Suomen luonnonsuojeluliiton ja Luonto-Liiton julkaisuissa, kuten Suomen Luonto, Luonnonsuojelija, Nuorten Luonto ja Sieppo, ja hän on tehnyt kuvituksia myös muun muassa kirjoihin, oppaisiin ja esitteisiin.


title: HMS Havock (H43)

text: HMS Havock (viirinumero H43) oli Britannian Kuninkaallisen laivaston H-luokan hävittäjä, joka palveli toisessa maailmansodassa.


title: HMS Havock (H43)

text: "HMS Havock" liitettiin palvelukseen otettaessa H-luokan aluksista muodostettuun Välimeren laivaston 2. Hävittäjälaivueeseen, jossa se palveli edelleen toisen maailmansodan alkaessa.


title: HMS Havock (H43)

text: Sodan alussa laivue määrättiin Etelä-Atlantille, kunnes ne palasivat vuoden 1940 alussa takaisin Norjan operaatioihin.


title: HMS Havock (H43)

text: Alus palasi kesällä 1940 laivueen mukana Välimeren laivastoon, jonka mukana se osallistui Spadan taisteluun 19. heinäkuuta ja operaatio MB6:n saattueiden suojaamiseen 8. lokakuuta.


title: HMS Havock (H43)

text: Alus liitettiin osaksi Force K:ta, jonka mukana se purjehti 19. joulukuuta 1941 tuhoamaan Italian laivaston saattuetta Pohjois-Afrikkaan. Force K joutui miinakenttään, jossa osaston risteilijät vaurioituivat osuttuaan miinoihin.


title: HMS Havock (H43)

text: "HMS Havock" ajoi karille 6. huhtikuuta 1942 Kelibian edustalla Tunisiassa ollessan matkalla Maltalta Gibraltarille. Aluksen miehistö upotti tuhoutuneen aluksen. Myöhemmin alukseen osui vielä Italian laivaston sukellusveneen "Aradamin" laukaisema torpedo.


title: Kivikkotapakulo

text: Kivikkotapakulo ("Scytalopus zimmeri") on Bolivian kotoperäinen varpuslintu, joka luokiteltiin vuonna 2005, jolloin andientapakulo splitattiin yhdeksitoista lajiksi. Laji on nimetty John Todd Zimmerin mukaan.


title: Kivikkotapakulo

text: Kivikkotapakulot elävät Bolivian Andien rinteillä Chuquisacassa ja Tarijassa noin 50 000 neliökilometrin laajuisella alueella.


title: Kivikkotapakulo

text: Laji elää vuoristometsien alikasvoksessa.


title: Valkokulmatapakulo

text: Valkokulmatapakulo ("Scytalopus superciliaris") on eteläamerikkalainen pienikokoinen varpuslintu.


title: Valkokulmatapakulo

text: Valkokulmatapakulot elävät Luoteis-Argentiinassa Andien rinteillä noin 53 000 neliökilometrin laajuisella alueella. Lajista tunnetaan kaksi alalajia, "superciliaris" ja "santabarbarae".


title: Valkokulmatapakulo

text: Laji elää vuoristometsien ja -rotkojen alikasvoksessa.


title: Gatšiani

text: Gatšiani () oli historiallinen kaupunki ja alue Ala-Iberiassa eli Kvemo Kartlissa nykyisen Georgian kaakkoisosassa. Sen tarkkaa sijaintia ja rajoja ei edelleenkään tunneta. Leonti Mrovelin ylöskirjaaman keskiaikaisen perinteen mukaan Gatšianin perusti myyttinen hallitsija Gatšios, Kartlosin poika. 900-luvun armenialainen historioitsija Ukhtanes Sebastialainen sijoittaa Gatšianin ("Gadženaget") Georgialaisten tasangoksi kutsumalleen alueelle ("Vrats dašt") ja pitää sitä entisen Tsurtavin kaupungin myöhempänä nimenä. 1700-luvun georgialainen oppinut prinssi Vakhušti sijoittaa Gatšianin vuorostaan Ktsia-joen oikealle rannalle.


title: Gatšiani

text: Gatšiani oli yksi muinaisen Iberian (Georgian) ja Armenian välisistä suomaista ja vaihtoi isäntää useita kertoja historiansa aikana. Se kuului iberialaiseen Samšvilden herttuakuntaan 300–200-luvuilla eaa., mutta sen lounaisosa liitettiin armenialais-georgialaiseen Gogarenen ruhtinaskuntaan 300-luvulla. Myöhemmin se siirtyi lyhyeksi aikaa armenialaisen bagratididynastian haltuun vuosina 888 ja 914/918. Alueen myöhempi historia on käytännössä sama kuin Samšvilden ja Tbilisin lounaispuolisen alueen yleensä. Nykyisin Gatšiani on pääosin azerien asuttaman kylänä nimi Gardabanin piirikunnassa.


title: Chilentapakulo

text: Chilentapakulo ("Scytalopus fuscus") on tapakulojen sukuun kuuluva varpuslintu, joka elää kotoperäisenä Chilessä. Laji luokiteltiin vuonna 2005, jolloin andientapakulo splitattiin yhdeksitoista lajiksi.


title: Chilentapakulo

text: Chilentapakulon pituus on noin 11 cm. Sen höyhenpuku on kauttaaltaan tummanharmaa, koivet ovat vaaleanpunertavat ja pyrstöä se pitää peukaloismaisesti pystyssä. Lajin siivet ovat lyhyet ja pyöreäkärkiset, ja se onkin huono lentäjä, joka liikkuu enimmäkseen jalkaisin.


title: Chilentapakulo

text: Chilentapakulot elävät Chilen keskiosissa Atacaman eteläosista Biobíoon noin 120 000 neliökilometrin laajuisella alueella.


title: Chilentapakulo

text: Laji elää laaksojen ja rotkojen alikasvoksessa merenpinnan tasosta 800 metriin.


title: Chilentapakulo

text: Pesintä tapahtuu pääasiassa loka-marraskuussa. Pyöreän pesän, jossa on kulkuaukko sivulla, se rakentaa sammalista, juurikuiduista ja eläinten karvoista puolisen metriä pitkän tunnelin päähän, yleensä puron tai joen rantapenkkaan. Naaras munii kaksi tai kolme munaa.


title: Chilentapakulo

text: Ruokavalio koostuu hyönteisistä ja muista pienistä selkärangattomista.


title: Liusketapakulo

text: Liusketapakulo ("Scytalopus canus") on eteläamerikkalainen pienikokoinen varpuslintu, joka luokiteltiin vuonna 2005, jolloin andientapakulo splitattiin yhdeksitoista lajiksi.


title: Liusketapakulo

text: Liusketapakulot elävät Kolumbian Antioquiassa (nimialalaji "canus"), Ecuadorissa ja Perun pohjoiskolkassa (alalaji "opacus") Andien länsirinteillä noin 33 00 neliökilometrin laajuisella alueella.


title: Liusketapakulo


title: BluffBot

text: BluffBot on Suomesta Kaliforniaan muuttaneen Teppo Salosen ohjelmoima tekoälyä soveltava pokerinpelaajaohjelma. BluffBot 4.0, ohjelman viimeisin versio, saavutti vuoden 2009 AAAI:n vuosittaisessa tietokonepokerikilpailussa kolmannen sijan, häviten ainoastaan Albertan yliopiston ohjelman kahdelle versiolle. Kilpailua pidetään epävirallisena pokeriohjelmien maailmanmestaruuskilpailuna.


title: BluffBot

text: BluffBotin aiemmat versiot ovat samassa kilpailussa sijoittuneet vuonna 2006 toiseksi (voittajana Albertan yliopiston ohjelma), 2007 voittaja ilman häviöitä, 2008 toinen häviten jälleen Albertan yliopiston ohjelmalle.


title: Ranavalona III

text: Ranavalona III (myös "Ranavalo Manjaka III"; 22. marraskuuta 1861 Amparibe, Madagaskar – 23. maaliskuuta 1917 Alger) oli Madagaskarin viimeinen kuningatar.


title: Ranavalona III

text: Andriantsimianatran tytär prinsessa Razafindrahety julistettiin kuningattareksi hänen edeltäjänsä, kuningatar Ranavalona II:n kuoltua heinäkuussa 1883. Kruunajaiset järjestettiin Imahamasinassa 22. marraskuuta 1883. Edeltäjiensä tapaan Ranavalona III meni naimisiin pääministeri Rainilaiarivonyn kanssa, joka oli syrjäyttänyt maan viimeisen miespuolisen monarkin, kuningas Radama II:n vuonna 1863.


title: Ranavalona III

text: Ranavalona III joutui keskelle Ranskan ja Britannian kamppailua Madagaskarin omistuksesta. Ensimmäinen Ranskan kanssa käyty sota päättyi Madagaskarille epäedulliseen sopimukseen vuonna 1885. Sen jälkeen maa yritti turhaan etsiä apua Yhdysvalloilta. Britit luopuivat oikeuksistaan Madagaskariin Ranskan kanssa vuonna 1890 solmimallaan sopimuksella. Toinen Ranskaa vastaan käyty sota päättyi maan pääkaupungin valtaukseen vuonna 1895. Kuningatar säilytti muodollisen asemansa kunnes Joseph Gallienin johtama siirtomaahallinto lakkautti monarkian 28. helmikuuta 1897.


title: Ranavalona III

text: Ranavalona III karkotettiin aluksi Réunionin saarelle ja maaliskuussa 1899 Algeriin, jossa hän kuoli vuonna 1917. Kuningattaren jäännökset haudattiin Andohalon kuninkaalliselle hautausmaalle vuonna 1938.


title: Valko-otsatapakulo

text: Valko-otsatapakulo ("Scytalopus schulenbergi") on eteläamerikkalainen varpuslintu, joka kuvailtiin uutena lajina vuonna 1994 ja nimettiin Thomas Schulenbergin kunniaksi.


title: Valko-otsatapakulo

text: Valko-otsatapakulot elävät Andien rinteillä Perun Cuzcosta Bolivian keskiosiin Cochabambaan noin 37 000 neliökilometrin laajuisella alueella.


title: Valko-otsatapakulo

text: Laji elää vuoristometsien alikasvoksessa.


title: HMS Hereward

text: HMS Hereward (viirinumero H93) oli Britannian Kuninkaallisen laivaston H-luokan hävittäjä, joka palveli toisessa maailmansodassa.


title: HMS Hereward

text: "HMS Hereward" suoritti uuden kaksiputkisen 4,7 tuuman tykkitornin koeammunnat. Testeissä tarkastettiin tornin sopivuus uusiin Tribal-luokan hävittäjiin. Torni sijoitettiin B-tornin paikalle ja testit tehtiin Gibraltarilla tammikuusta maaliskuuhun 1937, kun alus oli suorittanut 11.-18. tammikuuta torpedokoeammunnat Portlandissa.


title: HMS Hereward

text: Koeammuntojen päätyttyä "HMS Hereward" palasi Portsmouthiin, jossa testitorni vaihdettiin kahteen yksiputkiseen torniin 16. maaliskuuta - 18. toukokuuta, minkä jälkeen alus liitettiin kaksi päivää myöhemmin H-luokan aluksista muodostettuun Välimeren laivaston 2. Hävittäjälaivueeseen. Laivueen mukana alus valvoi Espanjan rannikon saartoa, kunnes se siirrettiin 30. syyskuuta Maltalle telakalle


title: HMS Hereward

text: "HMS Hereward" palasi 30. lokakuuta telakalta, jonka jälkeen aluksen palvelus laivueen mukana Välimerellä jatkui. Alus palasi Portsmouthiin, jossa se oli huollettavana 7. kesäkuuta -26. heinäkuuta 1939. Alus palasi Välimerelle, josta se siirtyi lokakuussa Etelä-Atlantin osastoon Freetowniin.


title: HMS Hereward

text: Alus saapui 15. lokakuuta Freetowniin suojaamaan saattueita. Se valtasi saksalaisen kauppalaivan "Uhenfelsin" 300 kilometriä Freetownista lounaaseen, jonka jälkeen vallattu alus toimitettiin Freetowniin. Edelleen lokakuussa alus määrättiin suojaamaan lentotukialus "HMS Ark Royalia" etsittäessä saksalaisia saarronmurtajia Etelä-Atlantilta.


title: HMS Hereward

text: "HMS Hereward" määrättiin 11. marraskuuta suojaamaan saattueita Trinidadiin, jonne se saapui 20. marraskuuta. Tehtävä jatkui edelleen joulukuussa, kunnes se osallistui 17. joulukuuta La Plata joen suulla taisteluun Saksan laivaston taistelulaivaa "Admiral Graf Speetä" vastaan. Taistelusta vapauduttuaan alus palasi Karibian merelle. Se osallistui muun muassa saksalaisen kauppalaivan "Araucan" sulkemiseen Port Evergladesiin Floridassa ja siten estäen kauppalaivan palaamisen Saksaan.


title: HMS Hereward

text: "HMS Hereward" suojasi 23. tammikuuta 1940 yhdessä "HMS Hunterin" kanssa Länsi-Intiassa telakalla olleen taistelulaiva "HMS Valiantin" ja risteilijä "HMS Enterprisen" matkan Bermudalta Halifaxiin. Halifaxissa alus jouduttiin siirtämään 27. tammikuuta telakalle myrskyn aiheuttamien vaurioiden korjaamiseksi.


title: HMS Hereward

text: "HMS Hereward" palasi palvelukseen 16. helmikuuta. Alus määrättiin suojaamaan risteilijä "HMS Orionia", joka kuljetti kenraalikuvernöörin tuhkan kotimaahan. Aluksen saavuttua Englantiin se siirrettiin 11. maaliskuuta telakalle Portsmouthissa.


title: HMS Hereward

text: "HMS Hereward" palasi telakalta 12. huhtikuuta, jonka jälkeen se aloitti yhteistoimintakoulutuksen Kotilaivaston kanssa. Alus suojasi 17. huhtikuuta risteilijä "HMS Suffolkia" sen suorittaessa Solan lentokentän tuhoamistehtävää Stavangerissa (operaatio Duck), jonka jälkeen se liittyi 19. huhtikuuta Norjan rannikon edustalla purjehtivaan Kotilaivastoon.


title: HMS Hereward

text: "HMS Hereward" suojasi 23. huhtikuuta yhdessä hävittäjien "HMS Hastyn", "HMS Furyn", "HMS Fearlessin" ja "HMS Junon" kanssa lentotukialuksia "HMS Ark Royalia" ja "HMS Gloriousia" Scapa Flowsta Norjan rannikolle tukemaan Norjan rannikon edustalla olevia sotalaivoja (operaatio DX). Alus määrättiin Norjan rannikolle saapumisen jälkeen "HMS Ark Royalin" lähisuojaksi yhdessä "HMS Hyperionin", "HMS Fearlessin" ja "HMS Junon" kanssa.


title: HMS Hereward

text: "HMS Hereward" määrättiin 7. toukokuuta Harwichin osastoon tukemaan Noren ryhmän taistelua. Seuraavana päivänä alus purjehti Rosythistä uuteen sijoituspaikkaansa, jonka aikana se osallistui Saksan laivaston miinalaivojen etsintään Pohjanmereltä. Se liitettiin 5. Hävittäjälaivueeseen ja sen tehtävänä oli tukea mannermaalla olevaa siirtoarmeijaa.


title: HMS Hereward

text: "HMS Hereward" suojasi 11. toukokuuta troolareita Harwichista Scheveningeen evakuoitaessa Britannian kansalaisia Alankomaista. Alankomaiden kuningatar Wilhelmina saapui alukselle ja hänet kuljetettiin 13. toukokuuta Alankomaista Harwichiin. Alus siirrettiin 16. toukokuuta laivueen mukana Välimerelle suojaamaan saattueita ja valvomaan meriliikennettä. Se saapui 24. toukokuuta Aleksandriaan, jossa se liitettiin Välimeren laivaston 2. Hävittäjälaivueeseen.


title: HMS Hereward

text: "HMS Hereward" purjehti 28. kesäkuuta Aleksandriasta osana saattueen lähisuojausta (Force B) operaatiossa MA3. Alus suojasi taistelulaiva "HMS Warspiteä" suojattaessa saattueita Maltalta Aleksandriaan (operaatio MA5) ja se otti operaation aikana osaa myös Calabrian taisteluun.


title: HMS Hereward

text: "HMS Hereward" irrotettiin laivastosta yhdessä hävittäjä "HMS Imperialin" kanssa ja alukset purjehtivat Port Saidiin liittyäkseen saattueeseen AN2. Alus suojasi 30. elokuuta tukialus "HMS Eagleä", taistelulaivoja "HMS Warspiteä" ja "HMS Malayaa" sekä 7. Risteilijäviirikön aluksia operaation MB3 aikana. Alus lähetettiin 2. syyskuuta vastaanottamaan Pantellarian saaren lähistölle vastaanottamaan täydennyksiä Gibraltarilta (operaatio Hats). Alus palasi 5. syyskuuta täydennysten kanssa Aleksandriaan.


title: HMS Hereward

text: "HMS Hereward" tulitti 25. syyskuuta yhdessä "HMS Hyperionin", "HMS Januksen" ja "HMS Mohawkin" kanssa Sidi Barrania. Alus otti lokakuun aikana osaa operaatio MB6:een sekä marraskuun alussa operaatioon MB8, jonka aikana se osallistui Spartiventon taisteluun.


title: HMS Hereward

text: "HMS Hereward" oli saattueen suojana operaatio Collarissa. Alus häiritsi 10.-12. joulukuuta Italian maavoimien vetäytymistä Sidi Barranin taistelun jälkeen.


title: HMS Hereward

text: "HMS Hereward" ja "HMS Hyperion" upottivat 13. joulukuuta 30 merimailia Sidi Barranista pohjoiseen Italian laivaston sukellusveneen "Naiaden". Hävittäjät pelastivat upotetun sukellusveneen koko miehistön.


title: HMS Hereward

text: "HMS Hereward" osallistui 19. joulukuuta Valonan tulittamiseen. Alus määrättiin 25. joulukuuta avustamaan saattuetta, joka oli joutunut Saksan laivaston risteilijän "Admiral Hipperin" uhriksi. Se palasi 29. joulukuuta Gibraltarille mukanaan kolme saattueen alusta.


title: HMS Hereward

text: "HMS Hereward" saattoi 6.tammikuuta 1941 kolmen muun hävittäjän kanssa risteilijä "HMS Bonaventurea", joka lähti Gibraltarilta osallistuakseen operaatio Excessiin. Osasto kohtasi neljä päivää myöhemmin kaksi Italian laivaston alusta Pantellarian kaakkoispuolella, jolloin "HMS Hereward" upotti "Vegan" torpedolla. Operaation päätyttyä "HMS Hereward" saattoi 13. tammikuuta aseistetun maihinnousualuksen "Chaklan" Benghaziin.


title: HMS Hereward

text: "HMS Hereward" ja "HMS Decoy" kuljettivat yhdeksän päivää myöhemmin commandoyksikön Kastellorizoon. Operaatio osoittautui tuhoisaksi ja maihinnousut yksikkö joutui myöhemmin antautumaan.


title: HMS Hereward

text: "HMS Hereward" osallistui 28. maaliskuuta Matapanin taisteluun, jonka jälkeen se suojasi saattuetta Kreikkaan. Alus osallistui seuraavaksi 24. huhtikuuta alkaen joukkojen evakuointiin Kreikasta kuljettaen miehiä Aleksandriaan ja Kreetalle. Alus osallistui Kreetan taisteluihin, jonka aikana se 21. toukokuuta upotti lukuisia saksalaisia joukkoja kuljettaneita pieniä aluksia.